Ehdokkaat Hetan valtuustovaaliin - Heta-Liitto ry\nEhdokkaat Hetan valtuustovaaliin\nValitse alta juuri Sinun mielestäsi parhaat ehdokkaat Hetan omaan heimoneuvostoon eli valtuustoon!\nValtuustovaaleissa voi äänestää 1-3 ehdokasta. Äänioikeus on kaikilla Hetan varsinaisilla jäsenillä, jotka ovat maksaneet erääntyneen jäsenmaksunsa viimeistään 10.10.2019. Äänestys tapahtuu kirjepostilla. Tarkemmat äänestysohjeet ja äänestyslipun saat postitse. Lisäohjeita äänestämisestä voit lukea myös vaalisivultamme.\nAlla on kaikki Hetan valtuustovaalien ehdokkaat. Klikkaamalla ehdokkaan nimeä saat auki hänen tarkemman esittelynsä.\nMuista äänestää! Vain sillä tavalla saamme parhaiten Hetan jäsenistöä edustavan valtuuston. Äänestysaika on 11. – 22.11.2019.\nEhdokasluettelo pdf-tiedostona – Ehdokasluettelo rtf-tiedostona\n2 Aatelo Maija, Porvoo\n2 Aatelo Maija\nOppiarvo ja/tai ammatti: diplomi-insinööri\nOlen työkyvyttömyyseläkkeellä MS-taudin vuoksi. Minulla on ollut HA lähes 10 vuotta ja avustajia noin 30, kun mukaan lasketaan tilapäiset sijaisetkin. Olen parhaillaan Hetan hallituksen jäsen, mutta se posti päättyy 2020 vuoden lopussa, mutta en voi tietää, valitaanko minut uudelleen. Olen ehdolla valtuustoon, koska haluan varmistaa, että olen jollain lailla olla mukana liiton toiminnan kehittämisessä. Tämä työ on tärkeää ja antoisaa ja uskon että minulla on annettavaa Heta-liitolle.\nKolme syytä, miksi olisin hyvä jäsen Hetan valtuustoon:\nPitkä työkokemus teollisuusmarkkinoinnista – Osaan neuvotella ja ”myydä” myös ajatuksia ja ideoita\nTyökokemus teollisuuden strategiasuunnittelusta – Näen tulevat mahdollisuudet ja uhat kirkkaasti\nTyökokemus sisäisestä tarkastuksesta – Tiedän, miten toimintaa ja euroja pitää seurata\nMiten kehittäisit henkilökohtaisen avun työnantajamallia?\nHAn säilyminen subjektiivisena oikeutena varmistettava sote-uudistuksessa. Henkilökohtaisten avustajien saatavuus ratkaistava pitkäjänteisesti. Työnantajamallin toimivuuden varmistaminen.\nTES-sopimus on sekava ja teksti vaikeaselkoista. Se pitää muokata kokonaan uudelleen loogiseen järjestykseen ja hyvälle kielelle.\nHeta-liiton tunnettuuden ja aseman parantaminen entisestään.\nTavoite, että Heta on kaikkien osapuolien arvostama luotettava ja osaava kumppani.\nMiten kehittäisit Heta-liittoa?\nOlen analyyttinen, looginen, suurten linjojen hahmottaja – Näen metsän puilta\nOlen järjestelmällinen ja pikkutarkkakin – Näen mitä pitää harventaa, kun tarkennan yksityiskohtiin\nHuomaan heikot signaalit – Näen mitä ja miten metsän kasvua pitää ohjata ja parantaa\nNäitä ominaisuuksiani olen halukas käyttämään Heta-liiton toiminnan kehittämiseksi niin, että toiminta tukee jäsenten työnantajuuden tuen tarpeita mahdollisimman kattavasti, laadukkaasti ja kustannustehokkaasti.\n3 Ahlgren Rosita, Inkoo\n3 Ahlgren Rosita\nOppiarvo ja/tai ammatti: yo-merkonomi\nOlen 56v. kaksikielinen inkoolainen, joka on toiminut henkilökohtaisen avustajan työnantajana vuodesta 2010 lähtien. Luottamushenkilönä olen ollut mukana Heta-liiton hallituksessa kahteen otteeseen.\nTehtävässä valtuuston jäsenenä minulla olisi kokemusta Heta-liiton toiminnasta ja luottamustoimesta.\nOlen toiminut jo yhdeksän vuotta ja toimin edelleen henk.koht. avustajan työnantajana.\nOlen ollut Heta-liiton hallituksessa aikaisemmin ja nyt olen luottamustehtävässä vammaisjärjestössä.\nOlen ollut työelämässä mukana yli kaksikymmentäkaksi vuotta ennen eläkkeelle jäämistä.\nHenkilökohtaisen avustajan työtä tulisi arvostaa enemmän yhteiskunnassa. Työehtosopimuksessa on kohtia, joita voisi parantaa ja selkeyttää. Lisäksi mielestäni palkkakehitystä tulisi edelleen parantaa, siten turvataan meille työnantajille avustajia jatkossakin.\nLiiton tulisi mahdollisuuksien mukaan laajentaa HetaHelp-palvelua, nyt aika ajoin jonotus kestää liian pitkään. Säännölliset\nkoulutustilaisuudet meille työnantajille olisi myös eräs keino saada työehtosopimuksen sisältö vielä paremmin tutuksi kaikille.\n4 Ehdokas vetäytynyt\n5 Alho Anna, Tampere\n5 Alho Anna\nOppiarvo ja/tai ammatti: opiskelija\nOlen Anna, pian 21 vuotta täyttävä nuori nainen. Olen kotoisin Humppilasta, mutta olen muuttanut opiskelujen perässä Tampereelle. Opiskelen siis Tampereen yliopistossa kolmatta vuotta venäjän kieltä ja kulttuuria sekä taloustieteitä. Mielestäni olisin hyvä valinta Hetan valtuuston jäseneksi, sillä tieni henkilökohtaisen avustajan työnantajana ei ole ollut se kaikista helpoin ja mielestäni minulla olisi tarjota aisoihin uusia näkökulmia ja ratkaisujakin monesta eri näkökulmasta.\nKivinen tie henkilökohtaisen avustajan työnantajana, joten kokemusta löytyy erilaisista tilanteista.\nOpiskelen taloustieteitä ja opintoihin kuuluu henkilöstöjohtaminen, josta varmasti on hyötyä.\nOsaan montaa eri kieltä: venäjää, englantia, ruotsia, saksaa ja tietysti suomea.\nMinulta löytyy monenlaisia kehitysideoita, joista päällimmäisenä on työehtosopimuksen ulkoasun ja rakenteen selkeyttäminen. Tärkeimmistä pääasioista, joista uuden henkilökohtaisen avustajan työnantajan tulisi olla perillä, voisi tehdä jonkinlaisen tiivistelmän, ns. aloituspakkauksen. Uutta opittavaa on paljon, ja perusasiat tulisi kuitenkin olla heti hallussa. Tähän ”aloituspakkaukseen” voisi liittää myös käytännön vinkkejä esimerkiksi työaikojen suunnitteluun liittyen.\nHeta-liiton toiminnan kehittämiseen minulta löytyy ehkä eniten ideoita. Liitto voisi järjestää esimerkiksi työnantajana toimimiseen liittyviä koulutuksia, joista saattaisi hyötyä esimerkiksi myös työelämässä. Yleisesti Heta-liitto voisi tukea työnantajia enemmän. Esimerkiksi Suomi voitaisiin jakaa alueisiin ja jokaisella alueella olisi oma Hetan aluevastaava, jolta voisi pyytää apua ongelmissa sekä järjestäisi alueen tapahtumia. Ideoita on paljon mutta kirjoittamistila loppuu kesken!\n6 Burman Tuomo, Kuopio\n6 Burman Tuomo\nOppiarvo ja/tai ammatti: diakoni, datanomi, yrittäjä\nOlen Tuomo Burman, sokea yksinyrittäjä Kuopiosta. Henkilökohtaisia avustajia olen käyttänyt aina 1980-luvulta lähtien. Minulla on järjestökokemusta näkövammaisjärjestöistä paikallisella sekä valtakunnallisella tasolla. Olen Kuopion Yrittäjien hallituksen jäsen. Laajan järjestö- sekä yrittäjäkokemuksen perusteella pystyn antamaan hyviä näkökulmia valtuustotyöskentelyyn.\nLaaja järjestöelämän tuntemus\nAjan ilmiöiden seuraaminen\nPitkäaikainen kokemus avustajien työnantajana\nOttaisin käyttöön työaikapankin.\nHeta-liiton tulisi siirtää painopistettä työnantajien oikeuksien edistämiseen.\n7 Bäck Virpi, Vantaa\n7 Bäck Virpi\nOppiarvo ja/tai ammatti: merkonomi\n8 Erholtz Berit, Kemi\n8 Erholtz Berit\nOppiarvo ja/tai ammatti: eläkeläinen\n9 Hakola Pirkko, Karvia\n9 Hakola Pirkko\nOppiarvo ja/tai ammatti: Eläkeläinen, toimistotyöntekijä\nOlen Pirkko Hakola, 53 -vuotias eläkeläinen Karviasta. Olen koulutukseltani merkonomi, täydelle työkyvyttömyys-eläkkeelle olen jäänyt 1.10.2018 alkaen. Olen asioita tutkiva, niihin perusteellisesti perehtyvä ja aktiivinen. Puutun rohkeasti asioihin, jotka mielestäni vaativat korjausta. Olisi tärkeää, että Hetan valtuustossa jäseniä on ympäri Suomen maata, myös pienemmiltä paikkakunnilta, sekä työnantajia, joiden avun tuntimäärä on pieni. Yhdessä toimimalla olemme vahvempia ja tasa-arvoisempia.\nKokemus henkilökohtaisen avustajan työnantajana.\nOmat kokemukset vammaisena olemisena, sairauden etenemisen jälkeen.\nOlen toiminut oman alueen vammaisneuvostossa oman kunnan edustajana.\n10 Halttu Markus, Jäppilä\n10 Halttu Markus\nOlen eläkkeellä oleva invalidi. Työelämässä 40v. ennen invalidisoitumistani, yrittäjä n. 15v.\nMonessa eri valtuustossa, luottamustehtävissä. Vapaaehtoistyössä. v. 1985. Mm. Tällä hetkellä toimin eri yhdistysten hallituksissa. Esim. Tällä hetkellä keräämme vetoomusta terveydenhoitajien paikkojen säilymisen puolesta myös Jäppilän, Virtasalmen, Naarajärven kunnissa. Olen ollut luomassa 10 työpaikkoja, pelastamassa vielä useampia. Työntekijöiden puolesta, Työnantajana.\nYrittäjä. Useissa luottamustehtävissä. Avustus, auttamistyökohteissa, nuoriso, invalidi, vanhustyö\nHarrastus, kalastus, luonto, oikeat arvot. Perhe ja lähimmäiset. Aika on arvokasta. Elämä itsessään\nYhdistystoiminta, hyväntekeväisyys, ihmisoikeudet. Työnantajana, työntekijän asialla, Yhdessä.\nTyön vaativuus, työn luonne, ja tärkeys. Pitää näkyä myös palkoissa. Tyytyväinen työntekijä tekee työnsä hyvin. Joustavuutta työajoissa, myös korvaus, matkapäivät jne. kehittämisen varaa. Koko kuva, aina työn mukaan. Laadittava.\nKaikki mikä on eduksi auttamisessa ei ole keltään pois. Mikä auttaa, toista, auttaa myös itseään. Kaikki lähtee, itsestä. Omasta halusta, tehdä, ei puhua. Toimia, ei olla toimivinaan.\n11 Heikkonen Merja, Tuusula\n11 Heikkonen Merja\nOppiarvo ja/tai ammatti: KM, neuvotteleva virkamies, pääsihteeri\nOlen 55-vuotias, olen ollut syntymästäni näkövammainen, myös puolisoni on sokea. Meillä ei siis näe kukaan ja siksi arkemme on pitkälle avustajien varassa. Olen käyttänyt avustajaa yli 25v. Minulla on myös vankka järjestökokemus. Olen työskennellyt mm. ammattikorkeakoulun vammaistyön lehtorina, järjestöjohtajana NKL:ssä 16 vuotta ja nyt STM:ssä VANEn pääsihteerinä ja neuvottelevana virkamiehenä. Olen myös yhdenvertaisuus- ja tasa-arvo ltk:n jäsen. Olen vammaispolitiikan moniosaaja.\npitkä kokemus avustajan käyttäjänä\nIhmisille tarvitaan enemmän tukea avustajan kanssa toimimiseen.\nSääntöuudistus on hyvä asia. Täytyy ensin tutustua tarkemmin toimintaan ja miettiä sitten seuraavia askelia.\n12 Heinonen Riikka, Hyvinkää\n12 Heinonen Riikka\nOppiarvo ja/tai ammatti: kouluttaja, eläkeläinen\nOlen Turusta Hyvinkäälle muuttanut, sosiaalinen ja huumorintajuinen sairaseläkkeellä oleva kouluttaja. Olen aina ollut aktiivisesti monessa mukana. Kokemusta onkin kertynyt runsaasti niin työelämästä kuin koulunpenkiltä, erilaisilta kursseilta, harrastustoimintaa unohtamatta.\nMottoni: Ei se ota, ellei annakkaan.\nTyönantajavelvotteiden hoitamisesta kokemusta noin yhdeksän vuotta, Turussa sekä Hyvinkäällä\nMonenlaista kokemusta järjestotoiminnasta, eri tasoilla yli kahdenkymmenen vuoden ajalta\nUseita eri luottamustehtäviä mm. yhdistyksen puheenjohtajana yhtäjäksoisesti kuusi vuotta\nHenkilökohtaisen avun työnantajamalli tulevaisuudessa järjestettäisiin siten että työnantajalla on samat oikeudet ja velvollisuudet kuin nyt paitsi niiltä osin jotka liittyy palkkahallintoon ja työnantajamaksuihin ja vakuutuksiin\nkunnan tai kuntayhtymän toimiessa sijaismaksajana, juridinen vastuu työnantajavelvotteisten maksujen osalta voitaisiin\nsiirtää kunnalle tai kuntayhtymälle niin työnantajamaksuista ei voisi tulla enää maksuhäiriömerkintää tai ulosottoa työnantajalle.\nKehittäisin myös muita henkilökohtaisen avun järjestämistapoja. Esim. Firmasta otetun avustajan työtehtäväkentän laajentaminen (työnkuva on yleensä työnantajamallin avustajille paljon laajempi ja tasavertaisuus mahdollistuu)\n13 Holmila Seija, Tampere\n13 Holmila Seija\nOppiarvo ja/tai ammatti: palkanlaskija\nOlen Tampereelle muuttanut turkulainen. 77v. Muisti pelaa. Henkilökohtainen avustajatoiminta on tuttua sen alkumetreiltä alkaen omakohtaisen- ja ystävien kokemuksen kautta. Nykyiset harrastukset ovat kuntoilua ja kulttuuria. Pidän musiikista etenkin jazzista. Työhistoria on palkanlaskijana. Eläkkeelle jäin Turun telakalta -84, aikaan jolloin työehtosopimus muuttui vuosittain. En jäänyt toimettomaksi vaan työ jatkui järjestötoiminnassa kirjanpidon ja rahastonhoitajan tehtävissä viimeaikoihin asti. Kuuluin varajäsenenä Turun verolautakuntaan joitakin vuosia. Suoritin yleissivistävän Turun iltalukion 2000- luvulla.\nOlen kiinnostunut ja pidän tärkeänä henkilökohtaisen avustajajärjestelmän kehitystä muuttuvassa Sote järjestelmässä.\nToiminta Hetan valtuustossa antaa mahdollisuuden vaikuttaa avustajatoimintaan ja työnantajamallin kehittämiseen.\nOlen aktiivinen valtuustotyössä ja edistäisin avustajakeskusten syntyä maakuntiin.\nTyönantajamallin kehittäminen vaatii koulutusta kentällä että työnantajat ymmärtäisivät vastuunsa ja velvollisuutensa myös lain puitteissa. Heta-liitto on jo tehnyt kiitettävän ison työn niin kuntasektorilla kuin meillä avun saajien kohdalla. Jos kunnat saataisiin edelleen arvostamaan Heta-liiton olemassaoloa, olisi siinä vahtimisessa mielestäni ja vielä työsarkaa.\nTukea sen pysyvyyttä ja uskottavuutta niin että kentällä haluttaisiin liittyä jäseneksi ja maksaa jäsenmaksu. Että voitaisiin saada koulutustasovaatimus työnhakijoille.\n14 Hyväkkä Sari, Turku\n14 Hyväkkä Sari\nOppiarvo ja/tai ammatti:\n15 Hänninen Jan, Laukaa\n15 Hänninen Jan\nOppiarvo ja/tai ammatti: FM, IT-alan yrittäjä\nMoi, Olen Jan Hänninen 46 vuotias henkilökohtaisten avustajien työnantaja Laukaasta. Itse olen tosi aktiivinen mies; toimin IT-alan yrittäjänä sekä tohtorikoulutettava Jyväskylän yliopistossa. Toimin vapaaehtoisesti useammassa vammaisjärjestössä. Vuosien saatossa olen oppinut tuntemaan henkilökohtaisen avun työantajamallin koukerot ja henkilökohtaisten avustajien työantajuus on sydäntäni lähellä. Toiminut Laukaan kunnan vammaisneuvostossa vuodesta 2011 lähtien ja sen puheenjohtajana 2013-2019.\nHeta-liitto ryn varapuheenjohtajana näin ja opin kokonaisvaltaisesti hoitamaan Hetan keskeisiä asioita.\nLaukaan kunnan valtuustokokemus on antanut itselle opin toimia erilaisten henkilöiden kanssa.\nNykyisen Heta-liitto ry:n hallituksen jäsen, pystyn ajamaan meidän kaikkien asioita ja etuja.\nPitäisi saada tämä toimiala kilpailukykyisemmäksi. Kaksi suurempaa ongelmatekijää, jotka vaikuttavat tämän alan kilpailukykyyn; palkkataso muihin toimialoihin nähden sekä rekrytointiongelma. Näkisin, että pitäisi löytää sellaisia ratkaisuja, joilla saataisiin tätä toimialaa houkuttavammaksi. Nämä ratkaisut voisi olla esimerkiksi lisätyökaluja rekrytoinnin avuksi sekä pyrkiä valtakunnallisesti levittämään hyvä ja toimiva työantajamalli valtiovallan kanssa yhteistyönä.\nMuita jäsenpalveluita, joilla pystyttäisiin tukemaan jäseniä työantajuudessa ja ennaltaehkäistä ongelmia ja jäsenille paremmat lähtökohdat toimia työantajana. Katsoisin, lisäksi nuoria pitäisi aktivoida mukaan Heta-liiton toimintaan. Näiden lisäksi Heta-liiton toiminnassa tulisi panostaa enemmän yhteistyötä henkilökohtaisen avun muiden sidosryhmien kanssa, koska kaikin puolin työantajamalli on taloudellisesti järkevä toteutustapa järjestää henkilökohtaista apua, jos siihen on vaan edellytykset.\n16 Hätinen Pekka, Helsinki\n16 Hätinen Pekka\n69 v. eläkeläinen. Pitkä kokemus henkilökohtaisesta avusta, sekä\ntyönantajana, että järjestöpuolella.\nPitkä kokemus järjestöistä. Uskon, että tästä voisi olla hyötyä myös Hetan toiminnoissa.\nVain itse vaikuttamalla meitä koskeviin asioihin, voimme saavutta tuloksia.\nHenkilökohtaista apua koskeva lainsäädäntö on muutoksessa. Sitä pitää vahtia.\nTyöantajamallia pitää puolustaa yhtenä toteuttamistapana.\nAika näyttää. Hyvällä tiellä ollaan jo nyt.\n17 Jytilä Timo, Pöytyä\n17 Jytilä Timo\nOppiarvo ja/tai ammatti: autonkuljettaja, eläkeläinen\nOlen 58-vuotias Autonkuljettaja/eläkeläinen. Olen sairastanut n. 20-vuotta tuntematonta neurologista sairautta. Omaan pitkän kokemuksen järjestötyöstä ja poliittisesta vaikuttamisesta niin luottamushenkilönä kuin ”takapiruna”. Tällä hetkellä toimin Pöytyän Kunnan yhteisöllisyyslautakunnan jäsenenä, perusturvalautakunnan varajäsenenä ja vanhus-ja vammaisneuvoston jäsenenä. Olen myös Pöytyän Seurakunnan Kirkkoneuvoston varajäsenä ja Jumalanpalvelus ja musiikityön johtokunnan jäsen..\nPoliittinen vaikuttaminen, työmarkkinatoiminnan tunteminen, työkokemus, harrastuneisuus tms. luottamushenkilönä ja laaja verkostoituminen.\nmäärätietoinen, periksiantamaton mutta silti yhteistyökykyinen.\nKoko maahan yhtäläiset toimintamallit ja enemmän työnantajalle mahdollisuutta räätälöidä oman näköinen paletti. Työehtosopimuksessa pitää paremmin ottaa huomioon erilaiset avustettavat. Työterveyshuollon kehittäminen. Avustajien koulutusta tulisi parantaa ja jonkinnäköinen soveltuvuustesti. ”Soten” tulo tuo mahdollisuuksia, mutta samalla tuo myös uusia haasteita.\nTiedotusta ja koulutusta samaten vaikuttajatapaamisia myös jäsenistölle kunta-, maakunta- ja valtakunnallisella tasolla. Muuten nyt kannattaa rauhassa katsoa miten uudet säännöt rupeavat toimimaan käytännössä.\n18 Jäppinen Pauli, Hankasalmi\n18 Jäppinen Pauli\nSopiva Heta-liiton toimintaan.\nKunnan Vammaisneuvostossa kaksi kautta.\nAvustajien palkkaus ja kilometrikorvaukset.\nSosiaalinen ja paljon tietävä.\nPalkan korotus. Matkakorvaukset. Varahenkilöitä pitäisi olla helpommin saatavilla, esim. varallaolo systeemi pientä korvausta\nValtuustossa pitäisi olla ympäri Suomea väkeä päättämässä. Kaupungeissa on parempi tilanne, kuin maaseudulla.\nHeta-liitto voisi toimia myös kuntatasolla, jolloin näkyvyyttä saisi enemmän.\n19 Järvinen Heidi, Hyvinkää\n19 Järvinen Heidi\nOppiarvo ja/tai ammatti: liikenneopettaja, eläkeläinen\nOlen 43-vuotias naisihminen Hyvinkäältä. Henkilökohtaisen avun käyttäjä olen ollut vuodesta 2015. Työelämässä ollesani toimin linja-autonkuljettajana, liikenneopettajana ja karjanhoitajana. Olen aina ollut jonkinlainen aktiivi/aktivisti ja toiminut erilaisissa yhdistyksissä, järjestökentän moninaisuus on erittäin tuttu. Nyt olen yhdeksättä vuotta MTKL:n liittohallituksessa. Pidän erityisesti eläimistä ja musiikista sekä neulomisesta.\nOlen ollut työssä se rohkea, joka on puuttunut epäkohtiin TES:n noudattamisessa yms.\nPyrin aina kollektiiviseen yhteisymmärrykseen ja vastuuseen\nJärjestöpuolella olen toiminut myös ammattiyhdistyksen hallituksessa sekä työnantajana/esimiehenä.\nTyönantajana toimiville tulisi olla samat edellytykset yhdenmukaisesti ympäri Suomen. Puolueetonta tietoa tulisi olla tarjolla sekä työnantajille, että avustajille nykyistä enemmän.\nTyönantajille voisi luoda yhteisrinkejä, joissa vähäisemmillä tuntimäärillä toimivat voisivat yhdistää avustajansa ja sijaisensa.\nMeillä on ainutkertainen liitto, joka työnantajaliittona luo työehtosopimuksen ja sitä kautta paremmat työehdot työntekijöille. Sitä voisi korostaa ja markkinoida nykyistä enemmän. En ole liiton toiminnassa tarpeeksi sisällä voidakseni suoraan kehityskohteita nimetä. Tehty sääntöuudistus tuli tarpeeseen.\n20 Kajan Ari, Vihti\n20 Kajan Ari\nOppiarvo ja/tai ammatti: varastopäällikkö\nHalvaannuin 2008 tammikuussa ja siitä lähtien taistellut kunnan vammaispalvelua vastaan. Vammaisten oikeuksista, avustajasta, avustajan kuluista lomamatkalla. Niin lentokuluista kuin majoituskuluista. Olen saavuttanut useita voittoja viranhaltioista Hallinto-oikeudessa kuin Korkeimmassa Hallinto-oikeudessa. Myös Eduskunnan oikeusasiamiehen tuomitsevia lausuntoja viranhaltioiden toimista useita hankittu. Olen neuvonut ja opastanut useita tuttavapiiriin kuuluvia heidän oikeuksista.\nLainopillinen koulutus ja vammaispalvelulain tuntemus parempi kuin kunnan viranhaltijoilla\nToiminut ennen halvaantumista varastopäällikkönä, väliin useita hankalia alaisia.\nOllut pitkään puolueen paikallisosaston hallituksessa ja piirivaltuutettuna.\nSelkeyttäisin avustajan lomamatkojenkulujen korvaamista ja oikeutta lisätunteihin loman aikana. Milloinka on työnantaja maksanut etukäteen avustajan matka ja majoitus kulut, ja toimittanut tästä kopiot vammaispalveluun, on näistä saatava korvaus oltava työnantajalla, ennen matkan alkamista. Mahdollista oikeutta ulkomaan päivärahaan.\nViranhaltioiden velvollisuutta noudattaa lakia antaessaan päätöksiä ilman perusteettomia lisäselvityksiä.\nTarvittaessa keskustelemalla ongelmatapauksen kanssa.\nLaatia lomakkeita joilla voisi anoa avustajalle lisätunteja, matkakuluja, majoituskuluja, sekä muita tarvittavia lomakkeita. Nämä sisältäisivät kaikki tarvittavat tiedot mitä tarvitaan päätöksen tekemiseen, ilman turhia ja toistuvia lisäselvityspyyntöjä. Järjestää tapaamisia ja risteilyjä. Perustaa alueellisia yhdistyksiä. Oma jäsenlehti jossa tietoa ja ohjeita eri tilanteita varten. Myöskin osallistuminen erilaisiin tapahtumiin tuo liiton monen tietoisuuteen ja lisää jäseniä.\n21 Kangasvieri Teija, Jyväskylä\n21 Kangasvieri Teija\nOppiarvo ja/tai ammatti: FM, tutkimuskoordinaattori\nOlen 39-vuotias AVH-kuntoutuja, äiti, entinen tutkimuskoordinaattori ja kolmen henkilökohtaisen avustajan työnantaja Jyväskylästä. Olen myös mukana yhdistystoiminnassa ja hyvin kiinnostunut kehittämään Heta-liittoa siten, että se palvelee jäseniään ja ajaa jäsentensä etuja yhä paremmin!\nPalan halusta valjastaa jäljellä olevan osaamiseni yhteiseksi hyväksi 🙂\nKahdeksan vuoden työkokemus Jyväskylän yliopistolla\nMukana Aivoyhdistys Keski-Suomen toiminnassa ja vedän Jyvässeudun AVH-nuorten ryhmää\nErityisesti kiinnostaa lapsiperheet, joissa on pitkäaikaissairas tai vammainen/ vammautunut vanhempi\nAvustajien rekrytointi on tehtävä avustettavalle mahdollisimman helpoksi. Lisäksi henkilökohtaisen avustajan työn imagon eteen on tehtävä lisää työtä, jotta siihen hakeudutaan, sillä se on tärkeimmästä ja arvokkaimmasta päästä koko yhteiskunnassamme!\nKaikilla jäsenillä pitää olla asuinkunnasta riippumatta tasa-arvoiset ja yhtäläiset oikeudet ja mahdollisuudet saada tarvitsemansa avustaja(t). Jäsenille tarvitaan enemmän yhteistä toimintaa ja tilaisuuksia eri puolella Suomea. Tarvitaan siis enemmän jäsenten verkostoitumista. Lisäksi liiton tehtävä on ajaa jäsentensä etuja mm. edistämällä vammaispalvelulain uudistusta ja vammaisasiavaltuutetun viran perustamista maahan.\n22 Karhos Kristiina, Helsinki\n22 Karhos Kristiina\nOppiarvo ja/tai ammatti: Varatuomari\nOlen 61-vuotias varatuomari. Minulla on ollut henkilökohtainen avustaja vuodesta 2008. Jäin työkyvyttömyyseläkkeelle vuonna 2013, mutta olen ollut aktiivinen vaikuttaja vammaisjärjestötoiminnassa ja vammaispolitiikassa jo vuodesta 2008. Olen ollut\nmm. Hesingin Invalidien Yhdistyksen puheenjohtaja vuodesta 2017, Helsingin vammaisneuvoston jäsen vuodesta 2013 ja Invalidiliton liittovaltuuston jäsen vuodesta 2018.\nOlin HETAn hallituksen jäsen, jolloin mm. luonnostelin HETAn työehtosopimusta ja sääntöuudistusta.\nOlen työssäni kansainvälisenä sopimusjuristina käsitellyt laajoja yhteiskunnallisia kokonaisuuksia.\nMinulla on pitkä kokemus henkilökohtaisen avustajan työnantajana.\nTyönantajana toimimisen pelisääntöjä ja kuntien roolia tulisi selkeyttää mm. yhdenmukaistamalla työnantajamallin toteutusta eri kunnissa. Henkilökohtaisen avustajan ammattitutkintoa tulisi edelleen kehittää jotta avustajan työ koettaisiin mielekkääksi ja arvostetuksi ammatiksi.\nHeta-liiton tulee olla valmis yhteiskunnalliseen keskusteluun henkilökohtaisen avun työnantajamallin merkityksellisyydestä ja tarpeellisuudesta niille vammaisille henkilöille, jotka voivat täysipainoisesti toimia työnantajan roolissa.\n23 Kellokoski Jari, Jyväskylä\n23 Kellokoski Jari\nOlen Jari Kellokoski. Minä haluaisin päästä HETAN valtuustoon kehittämään tärkeitä juttuja kaikkien toimintaan.\nOlen toiminut PAMin liitossa Tampereen kokouksessa Jyväskylän vartiointi puolella.\nVartiointi ja järjestyksenvalvoja tehtäviä kaupoissa, tehtaassa, terveyskeskuksissa ja muutakin.\nHautausalalla olen ollut pitkän ajan töissä.\nMitenkä saisi ihmisiä kiinnostumaan paremmin auttamaan ihmisiä jotka tarvitsevat avustuksia ja auttamista eteenpäin.\nAinahan sitä voisi kehittää monimuotoisuuteen.\n24 Klasila Vuokko, Oulu\n24 Klasila Vuokko\nOppiarvo ja/tai ammatti: sairaanhoidon johtaja, eläkeläinen\nOlen pohjoistuulen tuivertamasta Oulusta. Pyörätuoli on ollut kaverinani 20 vuotta ja saman ajan olen ollut työnantajana henkilökohtaisille avustajilleni. Aiemman työni kautta minulla on vankka kokemus terveydenhoidosta sekä sosiaalietuuksista ja -palveluista sekä työmarkkinatoiminnasta sekä työntekijän, että työnantajan näkökulmasta. Minusta Heta-liitto ja sen jäsenet saavat hyvän asiantuntijan em. asioissa.\nOlen toiminut vuosia eri kansanterveysjärjestöissä sekä asiantuntijana, että jäsenenä.\nTyömarkkinatoiminan tunnen sekä työnantajan, että työntekijännäkökulmasta, myös aiemman työn perusteella.\nTyössäni olen tehnyt paljon asiakastyytyväisyyskyselyitä, joita voisi liittää myös Heta-liiton toimintaan.\nTyömarkkinatoiminnan ja työehtosopimuksen tulisi olla sellaiset, että henkilökohtaisen avustajan työstä tulisi vetovoimaista ja haluttavaa, niin palkkauksen kuin erilaisten etuisuuksien kautta. Lisäksi niiden pitää olla myös työnantajan edun mukaisia ja selkeitä. Työnantajille ja tyntekijöille tulisi tehdä sopivin välein henkilökohtaisen avun laatukysely, jonka pohjalta voitaisiin tehdä laatumittarit, joiden avulla voidaan kehittää henkilökohtaisen avun toimintamalleja.\nHeta-liiton tulisi kilpailuttaa jäsenille edullinen vastuuvakuutus, joka turvaisi ristiriitatilanteissa työnantajaa. Liiton tulisi kouluttaa paikallisia/alueellisia jäseniä asiantuntijoiksi, joiden puoleen voi kääntyä ns. matalan kynnyksen periaatteella ja jotka voivat\ntarvittaessa ohjata Heta-liiton lakimiehelle. Liiton tulisi olla sellainen, että se on vetovoimainen jäsenille ja että liiton jäsenenä kannattaa pysyä. Liiton tulisi jämäkämmin hoitaa kunta osapuoliin liittyvät ongelma-alueet.\n25 Kohtakorpi Hanna, Tampere\n25 Kohtakorpi Hanna\nOppiarvo ja/tai ammatti: talouskoulu\nOlen Hanna Kohtakorpi 32 vuotias nainen Tampereelta. Olen ollut syntymästäni asti näkövammainen, olen täysin sokea lukuunottamatta pientä näönjäännettä toisessa silmässä. Henkilökohtainen avustaja minulla on ollut vuodesta 2007 lähtien. Kokemusta työnantajuudesta on siis kertynyt 12,5 vuoden ajan. Olisin hyvä Heta valtuustossa, minulla on paljon hyviä ideoita siihen, miten henkilökohtaisen avun työnantajamallia voitaisiin kehittää. Ajattelen asioita monesta eri näkökulmasta.\nKehittäisin työnantajamallia niin, että työnantajat saisivat tarvittaessa tukea esim. ongelmatilanteisiin, olisi hyvä, jos varsinkin uudet työnantajat saisivat jonkun tietopaketin, mikä helpottaisi työnantajana toimimista. Olisi hyvä, jos tarvittaessa olisi myös työnohjausta tai vastaavaa.\nHeta-liiton toiminta saisi olla monipuolisempaa.\n26 Kuntonen Juhani, Lahti\n26 Kuntonen Juhani\nOppiarvo ja/tai ammatti: työvoimaneuvoja\nOlen monipuolisen työkokemuksen omaava, vuodesta 2012 ALS-diagnoosin saanut vammaisten asumispalvelun käyttäjä. Omien oikeuksieni ajamisen kautta olen perehtynyt etenkin henkilökohtaisen avun tuottamisvaihtoehtoihin sekä vammaisten asumispalvelun säännöksiin. Toimin nykyisen asuinpaikkani asukastoimikunnan puheenjohtajana ja olen myös toiminut Etelä-Hämeen lihastautiyhdistyksen rahastonhoitajana sekä nykyisin hallituksen varapuheenjohtajana. Lisäksi olen Päijät-Hämeen ALS-vertaistukihenkilö.\nOlen toiminut liikenne-esimiehen ja liikennepäällikön tehtävissä vastuualueinani mm. työsuhdeasiat.\nOlen toiminut aluehuoltoyhtiön toimitusjohtajana sekä osakastaloyhtiöiden isännöitsijänä.\nMielestäni on tärkeää, että työnantajamallia puolustamalla saamme ylläpidettyä ha-palvelun laatua.\nHeta- ja työntekijäliitto voisivat yhdessä kehittää alan markkinointia sekä koulutusta ja täten parantaa alan kiinnostavuutta.\nJäsenten ja liiton välistä vuorovaikutusta tulee edelleen kehittää, kuten muun muassa some-kanavia hyödyntäen.\n27 Kurvinen Arto, Tampere\n27 Kurvinen Arto\nOppiarvo ja/tai ammatti: leipuri, eläkeläinen\nOlen V.2006 syöpälääkityksen takia näköni menettänyt kahden lapsen vuoroviikkoisä. Kokemusta on järjestötyöstä 10 vuoden ajalta. Olen ollut mukana hallitustyöskentelyssä mm.\nTampereen Kynnys Ry:ssä, Opaskoirayhdistys\nRy.ssä ja Tampereenseudun näkövammmaiset Ry:ssä. Lisäksi olen toiminut eri toimikunnissa puheenjohtajana, varapuheenjohtajana, sihteerinä ja jäsenenä.\nKokemus järjestötyöstä ja ymmärrys vastuuusta joka tehtävään kuuluu\nAvoin suhtautuminen asioihin ja pyrkimys kaikkia tyydyttävään ratkaisuun\nKiinostus ja tahto tarttua asioihin\nUusien avustajien rekrytointiin ja sijaisen saamiseen pitäisi saada työkaluja. Olisi myös hyvä miettä mikä merkitys palkan suuruudellla on työntekiöiden sitoutumiseen pitkään työsuhteeseen. Myös uusien työnantajien tukemiseen ja henkilökohtainen neuvonta esim. kasvotusten tai Skypen kautta voisi olla pohtimisen arvoinen asia.\nVahva liitto on peruskivi jonka päälle jäsenistö voi nojata ja rakentaa. Tärkeänä pidän Hetan näkyvyyden lisäämistä ja sitä ettei työnantajan tarvitse kysyä ”Miksi kannattaa kuulua Heta-liittoon?”\n28 Kylmäaho Tomi, Helsinki\n28 Kylmäaho Tomi\nOlen Tomi Kylmäaho 24v mies, olen ollut useamman noin 20 avustajan työnantaja, ja koen\nettä haluan vaikuttaa Hetan asioihin\nKiinnostunut ote kehittämään Heta-liittoa\nKehittäisin työehtosopimusta, niin, että avustaja saisi esimerkiksi matkapäiviltä päivärahaa, joka lisäisi työntekijöiden saatavuus paranisi matkoille. Tuntipalkka pitäisi mielestäni olla 11,50€/h ilman kokemuslisää.\nHeta-liiton pitäisi lisätä tiedotusta, koska olen itse törmännyt kysymykseen mitä hyötyä Heta-liittoon liittymisestä on. Osa ei todennäköisesti tiedä missä Heta on apuna.\n29 Lamppu Riikka, Rovaniemi\n29 Lamppu Riikka\nOppiarvo ja/tai ammatti: kirjastosihteeri, eläkeläinen\nOlen 63-vuotias entinen Lapin yliopiston kirjastosihteeri Rovaniemeltä. Jäin 30 vuoden\ntyöuran jälkeen työtyökyvyttömyyseläkkeelle ms-taudin vuoksi. Liikun pyörätuolilla ja tarvitsen henkilökohtaista avustajaa lähes päivittäin. Olen aina ollut aktiivinen vaikuttaja sekä ammattiyhdistysliikkeessä että kulttuurin parissa. Sairastumiseni ei ole hidastanutyhteisiin asioihin vaikuttamista, vaan edelleenkin järjestän mm. kulttuurimatkoja ja toimin aktiivisesti erilaisissa kulttuuriyhdistyksissä.\nOlen ollut ammattiyhdistyksen ja aluetoimikunnan puheenjohtaja sekä liiton hallituksen jäsen\nLapin ylioppilasteatterin toiminnan organisointi koko kahdenksankymmentäluvun ajan.\nSairaudestani huolimatta järjestän edelleen mm. erilaisia kulttuurimatkoja ja -tilaisuuksia\nKehittäisin työnantajamallia siihen suuntaan, että se tukee hyvinkin erilaisissa elämäntilanteissa olevia ja erilaisista lähtökohdista tulevia jäseniä heidän työnantajuudessaan.\nKehittäisin liiton toimintaa jo asetettujen tavoitteiden mukaisesti siten, että se toimii tasavertaisesti kaikkialla Suomessa.\n30 Laurén Pirjo, Pori\n30 Laurén Pirjo\nOppiarvo ja/tai ammatti: kauppatieteiden maisteri, kieltenopettaja\nOlen 67-vuotias kauppatieteiden maisteri ja kieltenopettaja. Työurani olen tehnyt opettajana kauppaoppilaitoksessa, ammattikorkeakoulussa ja Porin yliopistokeskuksessa. Sairastan vaikeaa seropositiivista nivelreumaa, hoitava lääkärini on Tyksissä. Monista operaatioista huolimatta sairaus on tuonut suuria hankaluuksia käsiin ja jalkoihin. Avustajavalintani oli onnistunut. Toivoisin voivani vaikuttaa avustajien toimenkuvaan niin, että heidän työnsä olisi arvostettua ja joustavasti aikataulutettua.\nJärjestötyöskentelyä Opetushallituksessa, Ekonomiliitossa, ammattikasvatushallinnon tutkinto.\nTyöurani aikana olen verkostoitunut paikallisesti, valtakunnallisesti ja kansainvälisesti.\nVertaistuki. Toivoisin, että me Hetalaiset yhdessä kehittäisimme avustajien joustavaa toimenkuvaa.\nTyönantajalla pitäisi olla mahdollisuus siirtää henkilökohtaisen avun tunnit oman tarpeen mukaan toiseen ajankohtaan sairaalassaolon, matkan tai muiden henkilökohtaisten syiden takia. Avustajan tuntimääristä päättävillä tahoilla tulisi olla ajantasaiset tiedot avustettavan tilanteesta, hoitavan tahon lausunnot tulisi huomioida ja tietyissä tilanteissa avustaja voisi suorittaa pieniä hoitotehtäviä, esim. haavan hoitoa ja hierontaa.\nYhteisiä koulutuspäiviä Heta-liiton jäsenille, mahdollisesti yhteisiä koulutus- ja virkistyspäiviä sekä Heta-liiton jäsenille että avustajille. Ajankohtaista tietoa vammaispalvelulaista sekä EU:n yhteisistä lakiin perustuvista vammaisten oikeuksista ja etuuksista. Heta-liitto voisi myös pitää yhteyttä ja valvoa mahdollisuuksien mukaan kuntapäättäjiä, jotka sopivat henkilökohtaisen avun tarpeesta ja tuntimääristä.\n31 Lehikoinen Sari, Riihimäki\n31 Lehikoinen Sari\nOppiarvo ja/tai ammatti: toimittaja\nOlen 57-vuotias nainen Riihimäeltä, parisuhteessa. Olen toiminut henkilökohtaisten avustajien työnantajana jo 1.12.1989 lähtien. Olin mukana Heta-liiton perustamiskokouksessa, ja muussakin henkilökohtaiseen apuun liittyvissä vaikuttamisen hetkissä. Erityisen ilahtunut olin, kun saimme henkilökohtaisen avun subjektiiviseksi oikeudeksi. Toimin vammaisneuvojana ja olen ollut mukana erilaisissa yhteyksissä kouluttamassa sekä henkilökohtaisen avun käyttäjiä (työnantajia) että kunnan työntekijöitä.\nOlen ollut Invalidiliiton liittovaltuustossa sekä hallituksessa yhden kauden molemmissa.\nOlen ammatiltani toimittaja. Seuraan ympärilläni olevaa vammaisten arjen toteutumista.\nHaluan olla vaikuttamassa vammaisten arjen toteutumiseen YK:n vammaisten ihmisoikeuksien sopimuksen mukaisesti.\nEdelleen haasteita on siinä, että vammaisten ihmisten arjen toteutuminen ei kunnolla toteudu, koska ei oikein ymmärretä, mitkä ovat omat mahdollisuudet ja velvollisuudet työnantajana. Vara-avustajan/vararengas-mahdollisuutta pitää kehittää, ettei ole vakituisen työntekijän sairastuessa yms. työstä poisjäädessä tilanteessa, mistä saada pian sijainen. Hyvä sijaisjärjestely vaatii jumppaamista sekä kentällä että liitossa.\nNeuvontaa pitää kehittää, vara-avustajajärjestelmää tulisi kehittää/kehityttää, ettemme ole kansainvälisten palvelutarjoajien armoilla. Pitäisi selvittää, miten kunnat hoitavat osuutensa – vastuullisesti/vastuuttomasti. Mm. omassa kotikaupungissani on tarjolla ”kelvoton” ostopalvelutuottajalista, josta ei ole saatavissa yhtään toimivaa sijaispalvelun tarjoajaa.\n32 Lehtikangas Ulla, Ylivieska\n32 Lehtikangas Ulla\nOppiarvo ja/tai ammatti: myyntineuvottelija\nOlen Ulla Lehtikangas Ylivieskasta, Heta-liiton jäsen. Toiminut avustajani työnantajana jo vuosia. Pitkäaikainen edunvalvontatyö valtakunnallisessa potilas- ja vammaisjärjestön luottamusjohdossa sekä työ niin kuntapäättäjänä kuin Terveys ja Kuntouttamissäätiön hallintokunnassa ovat tuoneet kokemusta ja laajaa osaamista vammaisten asioiden hoidossa/kehittämisessä. Toimin rikossovittelijana, luennoitsijana ja vertaistukijana. Olen verkostoitunut vaikuttaja niin aluellisesti kuin valtakunnallisesti\nPitkäaikainen ja laaja kokemus työstä valtakunallisen potilas- ja vammaisjärjestön luottamusjohdossa\nKuntapäättäjänä valvomassa kunnan vammaispalvelun lainmukaisen ja riittävän toiminnan toteutumisesta\nOmakohtainen kokemus työnantajamallista, siihen liittyvästä työehtosopimuksesta ja kehittämisestä\nTyönantajamallin ohjeistus tulisi saada mahdollisimman kattavaksi, niin että liiton neuvontapalvelulla on antaa toimintataohje hyvinkin erilaisissa tapauksissa. Kehitettävää on vakuutusten osalta siinä, jos avustaja avustaessaan minua aiheuttaakin kolmannelle osapuolelle vahingon. Se ei mene avustajan kotivakuutukseen eikä kunnan vammaispalvelukaan vakuuta tällaisen varalta, vain lakisääteiset. Vakuutusyhtiötkään eivät myy ko. vastuuvakuutusta. Asiaa on pohdittu vuosia, tämä tulisi saada kuntoon.\nKehittäisin muotoja, jolla lisätä Heta-liiton tunnettuutta jotta mahdollisimman moni työnantaja sisäistäisi Heta-liittoon kuulumisen tärkeyden ja jäsenyydestä tulevan hyödyn. Keskuteluissa monikaan työnantajamallilla toimiva ei tunne Heta-liittoa tai katso tarpeelliseksi liittyä jäseneksi. Tehostaisin markkinointia ja tiedottamista, siten että liitto on valtakunnallisesti vieläkin tunnetumpi ja ottaisi vielä vahvemmin paikkansa yhdenvertaisena työehtosopimusneuvotteluissa muiden liittojen kanssa.\n33 Mannelin Anni, Oulu\n33 Mannelin Anni\nOppiarvo ja/tai ammatti: informaatikko\nOlen 30-vuotias nainen Oulusta. Valmistun informaatikoksi piakkoin. Liikun sähköpyörätuolilla lihassairauden vuoksi ja samasta syystä tarvitsen henkilökohtaista apua moniin päivittäisiin toimiin. Olen muuttanut lapsuuden kodista 16-vuotiaana palvelutaloon ja lukion jälkeen sieltä pois, avustajaringin mahdollistamana. Tällä hetkellä minulla on 3-4 vakituista avustajaa ja 6 sijaista. Olen melko aktiivinen eri vammaisjärjestöissä ja tunnen henkilökohtaisen avun koukerot monesta näkökulmasta.\nHenkilökohtainen kokemus työnantajana toimimisesta\nOlen Oulun Pomo-klubin toinen vertaisohjaaja\nErinäiset kokemukset hallitustyöskentelystä sekä muista vastuutehtävistä\nHaluan, että henklökohtaisen avun ta-malli on mahdollista mahdollisimman monelle. Toimiva työnantajuus ei kuitenkaan ole itsestäänselvää ja tukea työnantajille on kehitettävä. Näen tiedon ja rohkeuden puutteen suurimmiksi kehittämisen kohteiksi tällä hetkellä.\nHeta-liitto tukee työnantajia jo nyt nähdäkseni monipuolisesti. Tuen tarjoaminen kullekin sopivalla tavalla on varmasti jatkuva kehityksen kohde. Ennestäänkin vahvistaisin liiton levittämää tietoutta työnantajuudesta monimuotoiseen ja vaihtelevaan ”maastoon” eli kuntiin Vammaispalveluihin ja suoraan työnantajille.\n34 Matsinen Tytti, Helsinki\n34 Matsinen Tytti\nOppiarvo ja/tai ammatti: diplomi-insinoori, teologian kandidaatti\nOlen Tytti Matsinen, helsinkiläistynyt ihmisoikeusasiantuntija ja vaikuttamistyön asiantuntija, jonka erityisalaa ovat vammaisten henkilöiden oikeudet. Olen koulutukseltani DI ja teologi. Olen näkövammainen ja toiminut avustajien työnantajana lähes 10 vuoden ajan. Teen työtä kansainvälisessä ympäristössä ja käytän avustajaa niin työssäni ja työmatkoillani kuin arjen apuna asioinnissa ja perheen parissa. Olen taitava neuvottelija ja ratkaisukeskeinen kokonaisuuksien hahmottaja.\nTyöskentelen vammaisten ihmisoikeuksien parissa ja olen mukana mm. Vammaisten ihmisoikeuskomiteassa.\nYmmärrän laajasti paitsi näkövammaisten, myös muiden työnantajien tarpeita ja haluan oppia lisää.\nToimin työsuojeluvaltuutettuna työpaikallani.\nVahvistaisin vammaisten henkilöiden työssäkäyntimahdollisuuksia varmistamalla, että henkilökohtaisen avun työnantajamalli vastaa erilaisissa työtehtävissä toimivien vammaisten ihmisten tarpeisiin, esim. työmatkoilla ja asiantuntijatyössä. Toisin esiin henkilökohtaisen avustajan työtä arvokkaana ja kunnioitettavana ammattina. Varmistaisin, että neuvotteluissa JHL:n suuntaan on esillä mahdollisimman laaja edustus työnantajia ja meidän erilaisia tarpeitamme, jotta JHL ymmärtää avun moninaisuuden.\nTukisin työnantajia erilaisilla webinaareilla, oppailla ja vertaisryhmillä, jotta työnantajilla on parhaat mahdolliset valmiudet toimia työnantajana. Selvittäisin mahdollisuuksia järjestää koulutuksia ja infortilaisuuksia alueellisesti niin, että työnantajilla olisi mahdollisuus tavata toisiaan myös kasvokkain.\n35 Mikkola Jamppa, Kotka\n35 Mikkola Jamppa\nOppiarvo ja/tai ammatti: Kokemuskouluttaja, vertaistuenohjaaja\nOlen Jamppa näkövammainen opaskoiraa käyttävä viiden lapsen isä ja vammaisasian aktivisti.\nMielestäni asiat/päätökset tulisi hoitaa yhteistyöllä.\nHeta-liittoa tulisi tehdä tutummaksi kaikille.\n36 Murto Lassi, Raisio\n36 Murto Lassi\nOppiarvo ja/tai ammatti: Tietojenkäsittelyn tradenomi / IT-tukihenkilö\nOlen 32-vuotias naimisissa oleva yhden pikku prinsessan ylpeä isä Raisiosta. Minulla on synnynnäinen lihastauti, SMA2. Olen toiminut henkilökohtaisten avustajieni työnantajana vuodesta 2014 lähtien. Olen avarakatseinen, uudistusmielinen ja oikeudenmukaista tulevaisuutta rakentava valinta. Maailma muuttuu kovaa vauhtia ja meidän kaikkien tulisi pysyä muutoksessa mukana – ei jätetä ketään taaksemme. Pyrin myös parantamaan työntekijöiden oikeuksia, en ainoastaan meidän vammaisten.\nMinulla on kokemusta järjestötyöstä\nOlen koulutettu kokemustoimija\nOlen myös aktiivinen maailmanmatkaaja\nHenkilökohtainen apu työnä pitää saada kiinnostavaksi. Tällä hetkellä kyseinen työ ei ole kovin suosittu tai mediaseksikäs ammatti. Samoin alan palkkauksessa on korotuksen paikka. Kun palkat saadaan oikealle tasolle – palkalla tulee toimeen, saadaan myös pidempiä\ntyösuhteita. Lisäksi työnantajan tukitoimia tulisi kehittää ja niistä tiedottaa entistä paremmin. Työnantajan sekä työntekijän voimavaroja tulee ylläpitää. Lisäksi työterveyshuoltoa tulee parantaa, yhtenäinen linja kaikkiin kuntiin.\nTyönantajien huimaa työkokemusta ja piiloosaamista pitää pystyä tuomaan enemmän esille työmarkkinoilla. Tämän kokemuksen sanoittaminen omalle CV:lle olisi tuikitärkeää. Varajärjestelyiden kehittely siinä tilanteessa, kun henkilökohtainen avustaja on sairaana, eikä sijaista ole saatavilla. Näiden tukitoimien luonti, kehitys ja sisäänajaminen kuntien palveluvalikoimaan.\n37 Muukkonen Minna, Rovaniemi\n37 Muukkonen Minna\nOlen selkäydinvammainen, sähköpyörätuolilla liikkuva 51-vuotias nainen Rovaniemeltä. Olen toiminut henkilökohtaisten avustajien työnantajana 30 vuotta. Pyöritän aktiivista arkeani viiden avustajan voimin, minulla on avustajapäätös 24/7. Haluan oman kokemukseni ja työni kautta tuoda panoksen Heta-liiton valtuustoon.\nOlen ollut pitkään palkanlaskijana kansainvälisen kustannusyhtiön talous-ja henkilöstöhallinnossa.\nInvalidiliiton liittovaltuuston jäsen kolme kautta. Hallituksen jäsenenä yhden kauden.\nOlen Rovaniemen kaupungin vammaisneuvoston puheenjohtaja sekä kaupunginvaltuuston varajäsen.\nParantaa työehtosopimusta niin, että työnantajien asema olisi työmarkkinoilla kilpailukykyinen suhteessa avustajapalveluita tarjoaviin yrityksiin.\nVahvistaisin neuvonnan ja koulutuksen kautta työnantajia niin, että he voisivat palkata avustajansa työnantajamallilla nyt ja jatkossa.\n38 Nieminen Elina, Helsinki\n38 Nieminen Elina\nOppiarvo ja/tai ammatti: OTM, lakimies\nHei, olen Elina Nieminen, 48-vuotias pitkän linjan vammaisten ihmisten itsemääräämisoikeuden,\nyhdenvertaisuutta ja vapauksia koskevien oikeuksien tinkimätön puolustaja. Päätyöni olen tehnyt viimeiset reilut 20 vuotta lakimiehenä\nvammaisoikeuksien parissa järjestösektorilla. Viimeiset reilu 15 vuotta olen toiminut Invalidiliitossa lakimiehenä. Olen toiminut myös sosiaali- ja terveysalan valvonta- ja lupavirastossa valtakunnallisen sosiaalihuollon ohjaavan lakimiehen virassa. Olen käytettävissä!\nKahdenkymmenen vuoden kokemus vammaisoikeudellisissa kysymyksissä lakimiehenä.\nPitkäaikainen henkilökohtaiseen apuun liittyvät luotettavat yhteistyösuhteet sidosryhmiin.\nTyömarkkina- ja työoikeudellinen osaaminen.\nEsimerkiksi työmarkkinatoimintaa, työehtosopimusta tai laajemmin toimintakenttää. Henkilökohtaisen avun toimialan tunnettuutta tulee vahvistaa, kuin myös henkilökohtaisen avun ammatin arvostusta. Henkilökohtaisen avun työnantajamalli tulee nähdä yhteiskunnallisena panostuksena vaikeavammaisten yhdenvertaisten ihmisoikeuksien toteuttajana, jonka kehittämiseen ja turvaamiseen kannattaa panostaa. Työehtosopimusta tulee selkeyttää, jotta jäsenillä on turvallista toimia työnantajina. Selkeys lisää henkilökohtaisen avun toimivuutta, mikä lopulta heijastuu työnantajien arkeen.\nHetan toiminnan tulee turvata paremmin jäsenten oikeuksia kiinteämmällä vuoropuhelulla henkilökohtaisen avun ja alan kysymyksiin liittyen. Hetan tulee myös nostaa henkilökohtaisen avun toimialan arvostusta ja olla vahvemmin mukana alueellisissa rakenteissa rakentamassa henkilökohtaisen avun osaamiskeskuksia osana Sote- ja aluehallintouudistusta.\n39 Nousiainen Anne, Helsinki\n39 Nousiainen Anne\nOppiarvo ja/tai ammatti: sosiaaliturvan erityisasiantuntija\n40 Nurmikanta Jason, Kuopio\n40 Nurmikanta Jason\nOppiarvo ja/tai ammatti: toimitusjohtaja\n56-vuotias ikinuori savolainen joka sanoo niin kuin ajattelee eikä aina välttämättä kaunistele\nsanomisiaan. Kiltti luonne yleensä, mutta tulistuu tarvittaessa hyvin. Aina olen ollut sorrettujen ja vammaisten puolella.\nPolitiikan seuraaminen nykyään hyvinkin aktiivisesti.\nTietokoneiden ja somen hallinta.\nMinut on valittu usein yhdistyksissä ja muissa vastaavissa aina puheenjohtajaksi, koska teen työni.\nNykyinen malli on naurettava. Ensinnäkin tässä turhaan pomputetaan ihmistä jos kaupunki on maksajana niin miksi siinä pitää olla välttämättä ns. asiakkaan työnantajana? Hänen pitää murehtia kaikesta ja hän ei saa tehdä miten tahtoo kuitenkaan? Työtehtävissä annetaan kaupungilta tarkat ohjeet vaikka avustettava ja avustaja voi sopia sen keskenään? Jos kaupunki sanoo niin kaupunki voi sitten hoitaakin avustajan. Edelleen paljon puutteita.\nEn ole paljoa päässyt Heta-liittoa seurannut kun se on ollut kaukainen, mutta jos valtuustoon tulen niin aion tehdä sen huomattavasti ihmisläheisemmäksi. Ihan ilman sivistyssanoja niin, että jokainen varmasti haluaa tuntea sen omakseen. Tällä hetkellä erittäin kaukainen jopa itselleni enkä ole saanut sieltä mitään apua kun olen tarvinnut. Tähän haluan todellakin muutoksen!\n41 Nykyri Elina, Vantaa\n41 Nykyri Elina\nOppiarvo ja/tai ammatti: FM, tutkija, tilastotieteilijä\nOlen vantaalainen FM, tilastotieteilijä, tutkija. Vantaan soster-lautakunnan varajäsen, lautamies, ja vammaisaktivisti. Minulla on omakohtaista kokemusta pitkäaikaissairaan, köyhän, vammaisen, työttömän, eläkeläisen ja omaishoitajan elämästä. Olen kokenut köyhyyden omakohtaisesti ja olen elänyt sekä vammattoman, että vammaisen arkea. Olen toiminut yli 20 vuoden ajan kolmen eri harvinaisen sairauden yhdistyksen hallituksessa. Puolisonikin liikkuu pt:llä ja toimimme avustajan työntantajana.\nYli kahdenkymmenen vuoden kokemus kolmen harvinaisen sairauden yhdistyksen hallituksista\nSosiaali- ja terveyslautakunnan varajäsen Vantaalla\nWellfare Oasis-osuuskunnan sihteeri\nAvustajille on saatava kaikkialla kohtuulliset palkat ja parannettava avustajien työterveyshuoltoa. Työnantajien on saatava helpommin neuvoja ja ohjausta. Olisi hyvä, jos liitto välittäisi avustajia, esim. lomien ajaksi. Avustajaan tulisi olla kaikilla tarvitsevilla oikeus.\nNeuvontaa ja ohjausta tulisi saada liitosta helpommin. Pitäisi olla mahdollista liittyä liittoon esim. sähköisen lomakkeen tai sähköpostin avulla. Liiton tulee näkyä enemmän julkisuudessa.\n42 Paasonen Sanna, Mikkeli\n42 Paasonen Sanna\nOppiarvo ja/tai ammatti: KM, erityisasiantuntija, tuntiopettaja\nOlen kaksikielinen kuurosokea äiti Mikkelistä ja vakituisen työn puolesta vaikutan myös Uudenmaan alueella. Työn ohella opiskelen kieliasiantuntijan maisteriohjelmassa Jyväskylän yliopistossa. Olen ollut mukana erilaisissa luottamustoimissa kansainvälisiä myöten, että kokemustietoakin löytyy. Tällä hetkellä olen mm. Mikkelin kaupungin vammaisneuvoston jäsen, Mikkelin kuurojen yhdistyksen puheenjohtaja, Kotuksen viittomakielten lautakunnan jäsen, leader of EDbU Deafblind Women´s Forum.\nSuomen kieli- ja kulttuurivähemmistöjen edustavuus\nAvustajan käyttökokemus eri elämäpiireissä; työelämä, opiskelu, perhe, vapaa-aika, ulkomaanmatkat\nTyömarkkinatoiminnan tuntemus luottamushenkilönä, työnantajana ja työntekijänä\npäivärahat ja kielilisät työehtosopimukseen\neri palkkaluokitukset koulutetuille ja kouluttamattomille henkilökohtaisille avustajille\nentistä saavutettavammat palvelut eri asiakkaille (esim. erikieliset tekstitykset esittelyvideoihin) ja useammat yhteydenottotavat\nentistä näkyvämpi ja laajempi vaikuttamistyö\n43 Parviainen Seidi, Hollola\n43 Parviainen Seidi\nOlen 26-vuotias näkövammainen nuori aikuinen. Tentin aiempia peruskoulun yksilöllistettyjä aineita yleisen oppimäärän tasolle jatko-opintojeni mahdollistumiseksi.\nMiksi sopisin Hetan valtuustoon:\nOlen kirjallisesti- ja suullisesti hyvä ilmaisemaan itseäni.\nOtan toisten mielipiteet huomioon.\nOlen tunnollinen, rehellinen, luotettava ja minulla on vahva moraalikäsitys oikeasta ja väärästä.\nHaluan löytää ratkaisut ongelmiin yhteistyöllä.\nOlen kiinnostunut vammaisten oikeuksista ja miten ne toteutuvat yhteiskunnassa.\nSaavutettavuus- ja esteettömyysasioiden kehittäminen kiinnostavat.\nMielestäni olisi hyvä, että Hetan valtuustossa olisi kutakin vammaryhmää edustamassa yksi luottohenkilö, joka ajaisi ryhmän mielestä tärkeitä asioita. Esimerkiksi:\n– Näkövammaisten nuorten aikuisten joukosta valittaisiin yksi heitä edustamaan. Heiltä pyydettäisiin mielipiteitä siitä, mitkä asiat heidän\nmielestään ovat tärkeitä asioita, joita Hetassa tulisi kehittää. Tällä tavalla Hetassa olisi laajempi tietämys siitä, mitä kukin vammaryhmä kokee tarvitsevansa.\nKehittäisin Hetan toimintaa siten, että tekisin järjestön näkyvämmäksi myös muille vammaisjärjestöille, kuten Näkövammaisten liitolle. Heta voisi alkaa tehdä yhteistyötä muiden vammaisjärjestöjen kanssa, jolloin siitä tulee tunnetumpi ja tärkeät asiat saavat laajempaa näkyvyyttä. Tähänkin voisivat ryhtyä eri vammaryhmien edustajat valtuustossa: kukin edustaja tuo samassa tilanteessa olevien vammaisten kanssa Hetaa tunnetummaksi omalle vammaisjärjestölleen.\n44 Pentti Erja, Akaa\n44 Pentti Erja\nOppiarvo ja/tai ammatti: TtM, sh, palvelujohtaja\nPuhelinnumero: 050 4700 125\nOlen Erja Pentti, 50 v virstanpylvään ohittanut Heta-liiton nykyinen hallituksen puheenjohtaja. Koen, että minulla on elämän ja työkokemustani hyödyntäen hetalaisena vielä monta kiveä käännettäväksi. Siitä on jo 30-vuotta, kun kihlauduin nykyisen mieheni kanssa, meillä on kaksi upeaa aikuista tytärtä ja iloa tuova lapsenlapsi. Elämme maaseudulla eläintarhan arkea kahden villakoiran ja kolmen terhakkaan hiirikissan kanssa. Toimin vapaa-aikanani seurakunnan luottamushenkilönä ja partiossa.\nOlen työskennellyt ammattiurani sote-sektorilla kuntapuolella; sh, tutkija, esimies\nPystyn työssäni edelleen seuraamaan vammaisten asioiden kehittymistä mm. sote-uudistuksen edetessä\nOlen sanavalmis ajattelija ja haluan edistää asioita muiden ihmisten ajatuksia kuunnellen\nHenkilökohtaiselle työnantajalle tulisi saada vakuutusturva, joka kuuluu kunnan korvattaviin välttämättömiin kuluihin.\nHeta-liiton tulee tulla näkyvämmin esiin työnantajan tueksi työpaikan ristiriitojen selvittelyyn. Ei niinkään lakimies-palvelun lisäämällä vaan tuomaan työyhteisötaitoja ja johtamisen tukea arjen tilanteisiin.\n45 Pihnala Marja, Helsinki\n45 Pihnala Marja\nOppiarvo ja/tai ammatti: VTM\nOlen 67-vuotias nainen Helsingistä. Olen ollut eläkkeellä kolmisen vuotta. Käytän pyörätuolia ja minulla on henkilökohtainen avustaja. Olen vuosikymmenet ollut mukana edistämässä henkilökohtaiseen avustajaan liittyviä asioita. Erityisen vahvasti olin mukana 10 vuotta sitten henkilökohtaisen avun prosessissa, joka lopulta johti siihen, että henkilökohtaisesta avusta tuli subjektiivinen oikeus. Tiedän, mistä puhutaan, kun puhutaan henkilökohtaisesta avusta.\nMinulla on kokemusta työnantajuudesta toimittuani Invalidiliitossa vastuullisissa esimiestehtävissä.\nOlen henkilökohtaisen avustajan työnantaja ja kiinnostunut tätä kautta työnantajuudesta.\nMinulla on kokemusta myös työmarkkinatoiminnasta.\nEhdottoman välttämätöntä on saada seuraavan vammaispalvelulakiin voimavaraedellytys. On kiinnostavaa pohtia, miten henkilökohtainen apu tukee vanhemmuutta arjessa. Työnantajuuteen kouluttautuminen on ehdotonta. Haluan olla edistämässä tätä asiaa.\nHeta-liiton tunnettavuutta on lisättävä ja nostettava vielä tehokkaammin esiin Heta-liiton hyödyt.\n46 Pitkänen Eeva, Vantaa\n46 Pitkänen Eeva\nOppiarvo ja/tai ammatti: työnohjaaja\nOlen Eeva Pitkänen Vantaalta. Toimin tällä hetkellä Invalidiliiton hallituksessa ja Vantaan kaupungin luottamustehtävissä. 11 vuotta Vantaan invalidien puheenjohtajana sekä useimissa järjestöissä hallituksen jäsenenä.\nOlen Vantaan Invalideissä ollut esimiehenä monille työntekijöille ja monessa mukana.\nOlen luottamustoimessa Vantaan sosiaalilautakunnassa.\nOlen ollut luottamusmiehenä aikanaan edellisessä työssä.\nHenkilökohtaisille avustajille koulutusta lisää. Työmarkkinatoiminnasssa tiedotusta ja avoimuutta lisää.\nVuorovaikutusta kuntien välillä lisää että käytännöt olisivat kaikille samat ja yhdenmukaiset.\n47 Pulkkinen Maritta, Lappeenranta\n47 Pulkkinen Maritta\nOppiarvo ja/tai ammatti: Taloushallinto/yrittäjä\nOlen 59 vuotias, asun Etelä-Karjalassa. Pitkän kokemuksen omaava niin työtekijänä, kuin työnantajana ja yrittäjä, yrityksessäni on muitakin työntekijöitä, siitä johtuen työnantajuus ja esimiesasemassa toimiminen on tuttua. Ja näin ollen myös lainsäädäntö. Mutta olen myös toiminut työntekijänä niin pääkaupunkiseudulla kuin ulkomaillakin. Työhistoriani ylettyy aina tuonne 40 vuoden päähän. Nämä asiat tuo ns. iän ja kokemuksen tuomaa tietoa kehitykseen ja päätöksentekoon.\nKouluttajana toiminen ja koulutus pohjalta myös työlainsäädäntö on tuttua.\nToiminut/toimin luottamus tehtävävissä niin vammaisjärjestöissä kuin kuntatasolla.\nHarrastuksiini kuuluu mm. Suomen historia ja se auttaa ymmärtämään sos.turvan kehitystä.\nTuomalla esiin mitä on työnantajana toiminen, mitä velvollisuuksia ja vastuita se vaatii. Sekä kehittäisin työehtosopimuksen yleisitovuutta. Sama palkka/samat edut kunnasta/asuinpaikasta\nriippumatta. Selkeyttäisin työehtosopimusta, ns. malli selkokielellä.\nAlueille omat koulutetut yhteyshenkilöt, joita voi pyytää tueksi neuvotteluihin ja laatimaan esim. työsopimuksia.\nPaikallista koulutusta lisäämällä, tuomalla se ihmisläheisemmäksi. Viikkotiedotteet tärkeistä päivän polttavista asioista. Kokoukset enemmän ympäri Suomea, jokaiselle mahdollisuus vaikuttaa, nyt esim. Kaakkois-Suomi on ollut täysin ulkopuolella päätöksenteosta.\nEdellisestä kohdasta, alueelliset yhteys henkilöt, vertaistuki.\n48 Pyykkö Erkki, Ypäjä\n48 Pyykkö Erkki\nOppiarvo ja/tai ammatti: levysepppähitsaaja\nOlen Erkki Pyykkö 33-vuotias nuori mies Kanta-Hämeestä, Ypäjältä. Olen itse vammautunut 2007 ja toiminut siitä asti avustajieni työnantajana joten se on tuttua alaa minulle! Tuolloin työntekijän palkkaaminen tuntui olevan aika epäselvä asia kunnan kanssa ja se on vuosien varrella kehittynyt paljon parempaan suuntaan ja haluaisin olla sitä tulevaisuudessa kehittämässä vielä parempaan suuntaan niin\ntyönantajien sekä avustajien kannalta.\nVarapuheenjohtajana toimiminen paikallisessa invalidiyhdistyksessä\nVankka kokemus vammaispalvelun kanssa toimimisesta\nKiinnostus hakea tukea autoiluun sekä kuntoiluun eri muodoissa\nHaluaisin kehittää työehtosopimusta niin että arvostus kasvaisi työnantajaa kohtaan sekä parantaa työntekijöiden tuntipalkkaa sekä lisiä että saataisiin enemmän työntekijöitä alalle josta nyt tuntuu olevan pulaa.\nHeta-liitoon toiminta on nykyisellään aivan todella hyvää! Parantamista olisi ehkä siinä että saataisiin koko yhteiskunnan tietoon kuinka tärkeä hyvä avustaja on sitä tarvitseville ja näin ollen yleinen arvostus nousisi työntekijöitä kohtaan.\n49 Päivinen Ari, Imatra\n49 Päivinen Ari\nOppiarvo ja/tai ammatti: kirjanpitäjä\nOlen 52-vuotias, naimisissa. Minulla on yksi lapsi ja koira. Asun Imatralla omakotitalossa. Halvaannuin 10.8.1993 motocross onnettomuudessa. Ammatiltani olen kirjapitäjä ja olen käsitellyt paljon talousarvioita ja tilinpäätöksiä. Olen myös joutunut ”taistelemaan” Imatralle henkilökohtaisen avustaja\nsysteemin Kynnys ry:n asianajan kanssa eli myös vammaispalvelulaki on hyvin minulla hallinnassa. Olen ollut yhdistystoiminnassa mukana vuosia ja myös toiminut kahden yhdistyksen taloudenhoitajana.\nImatran kaupunginvaltuuston Perussuomalaisten toinen varajäsen\nImatran kaupungin terveyden ja hyvinvoinnin lautakunnan Perussuomalaisten varajäsen\nEtelä-karjalan koulutusyhtymän valtuuston varsinainen jäsen\nKoulutuksen lisääminen työnantajille on ensi arvoisen tärkeätä ja etenkin myös syrjäseuduille. Nyt kaikki tuntuu keskittyvän ns. isoille paikkakunnille. Työehtosopimukseen pitäisi lisätä selvästi kilometrikorvauksien korvaus ja myös ylityökorvaus.\nTiedottamista pitäisi lisätä ja myös koulutusta. Enemmän kyselyjä asioista esim. sähköpostitse työnantajille. Haluaisin myös, että Heta-liitto jalkautuisi maakuntiin. Yhteistyötä kuntien ja sairaanhoitopiirien kanssa olisi myös lisättävä.\n50 Riikonen Raila, Helsinki\n50 Riikonen Raila\nOppiarvo ja/tai ammatti: seksuaalikasvattaja yrittäjä\nHenkilökohtaiset avustajat mahdollistavat minulle monipuolisen elämän, toimimisen seksuaalikasvattaja-yrittäjänä, luottamustoimet/vapaaehtoistehtävät eri järjestöissä sekä parisuhteen, seksielämän ym. Olen Lihastautiliiton pj, SMA Finland ry.n varapj, talousvastaava ja Uudenmaan lihastautiyhdistys varapj, talousvastaava. Vapaaehtoistyötä teen myös Helsinki Pride -yhteisössä ja Pajulahti2020 sähköpyörätuolisalibandy turnaus organisaatiossa. Minulla on pitkä kokemus avustajan työnantajana.\nHaluan kehittää henkilökohtaista apua paremmin arvostettavaksi työksi.\nOma kokemukseni. Olen ollut henkilökohtaisen avustajan työnantaja kaksikymmentäviisi vuotta.\nHenkilökohtaisen avustajan työn arvostuksen nostaminen julkisuudessa /keskusteluissa päättäjien kanssa. Palkkausjärjestelmän kohentaminen. Palkkaus paremmaksi. Vammaisille työnantajille koulutusta henkilökohtaisen avustajan työnantajana toimimiseen.\nVieläkin enemmän vaikuttamistyötä ja kannanottoja henkilökohtaiseen apuun liittyvissä asioissa.\n51 Rinne Tiina, Pori\n51 Rinne Tiina\nOlen sähköpyörätuolilla liikkuva vammaispolitiikan kentällä aktiivisesti mukana oleva porilainen nainen, jolla on päivittäin henkilökohtainen avustaja. Ennen harvinaiseen neurologiseen sairauteen sairastumistani olin pitkään työelämässä ja ammattiliiton jäsen, joten työlainsäädännön ja työehtosopimusten tulkinta on tuttua. Teen tällä hetkellä verkko-opintoja, joten aikatauluni ovat joustavat ja mahdollistavat aktiivisen osallistumisen työnantajaliiton toimintaan.\nYrittäjän ammattitutkinto tuo ymmärrystä työnantajana toimimiseen\nKoulunkäyntiavustajana olen nähnyt avustajien maailmaa\nOlen vammaisaktivisti, eli seuraan poliittista keskustelua ja lakiehdotuksia vammaisasioissa\nKokemuslisien korotus voisi olla hyvä keino sitouttaa työntekijöitä pidemmäksi aikaa, nykyään moni toimii avustajana vain välivuoden tai opintojen ajan. Sekä avustajille että työnantajille tulisi olla tarjolla jonkinlaista työnohjausta. Työehtosopimuksen sallimia koulutuspäiviä tulisi enemmän hyödyntää, esimerkiksi liitto voisi järjestää koulutuspäiviä. Matkoille avustajien saamista helpottaisi ateriakorvausten vaihtaminen päivärahaan.\nPositiivista markkinointia tulisi lisätä, esimerksi lyhyiden somevideoiden avulla. Hetan pitäisi pystyä ottamaan nopeammin ja aktiivisemmin kantaa asioihin. Liitto voisi tehdä esimerkiksi jonkinlaisen valtakunnallisen oppaan työnantajamallin suhteen, jota voitaisiin jakaa mm. vammaispalvelutoimistoissa, sairaaloiden kuntoutusohjaajien kautta ja mahdollisesti vaikka vammaisjärjestöjen tai kuntoutuslaitosten kautta.\n52 Räty Venla, Helsinki\n52 Räty Venla\nOppiarvo ja/tai ammatti: verkkoviestinnän asiantuntija\nOlen Helsingissä asuva lihastautia sairastava avustajien työnantaja, ja olen asunut avustajien varassa koko aikuisikäni. Kaikenlaista olen siis vuosien aikana nähnyt. Nyt olen Hetan hallituksen jäsenenä ensimmäistä vuotta. Työkseni teen verkkoviestinnän projekteja freelancerina, ja opiskelen kirjoittamista yliopistossa. Kokemusta löytyy erilaisista järjestöistä parin vuosikymmenen ajalta. Ajattelen asioita useimmiten käytännön kautta ja parannan mielelläni olemassa olevia prosesseja.\nMelkein parinkymmenen vuoden kokemus työnantajuudesta ja työnantajuuden kehityksestä.\nVankka kokemus järjestötoiminnasta.\nVuosien kokemus työnantajien vertaistuesta Facebookin työnantajien ryhmän ylläpitäjänä.\nHaluaisin tasa-arvoistaa avun saamisen kriteerejä ympäri Suomen sekä muita kuntien sanelemia ehtoja. Haluan myös parempaa tukea työnantajille, esimerkiksi laajempaa neuvontaa työnantajuuden eri vaiheissa ja apua rekrytointiprosessiin. Voimavararajauksen pitäisin voimassa. Sen ulkopuolelle jääville pitäisi järjestää tarvittava apu esimerkiksi ohjauksen nimellä.\nJatkaisin Hetan uudistamista hallituksen aloittamalla tiellä. Pyrkisin laajentamaan neuvontapalveluja koskemaan muutakin kuin lakiasioita. Osa tästä voitaisiin toteuttaa vertaistuella joko verkon kautta tai kasvokkain. Haluaisin myös kehittää työnantajien kouluttamista, jotta jokaisella avustajan työnantajaksi ryhtyvällä olisi edes jotkin perustaidot eikä aloittelijoiden tarvitsisi olla vain kuntien jakaman tiedon varassa.\n53 Salminen Sanna, Kirkkonummi\n53 Salminen Sanna\nOppiarvo ja/tai ammatti: Painotuotantoassistentti, matkailuvirkailija\nOlen Sanna, kolmekymppinen nainen Kirkkonummelta. Vapaa-ajallani opiskelen kieliä, käyn keikoilla/ leffassa, kahvittelen kavereiden kanssa, neulon, katson sarjoja, olen yhdistystoiminnassa ja muuta sellaista. Olen toiminut esimiehenä lähes kaksikymmentä vuotta ja minulla on hyvä käsitys pätevästä avustajasta, työtehtävien monimuotoisuudesta ja niin esimiesten kuin avustajienkin tarpeista. Minulla on motivaatiota ja halua olla mukana kehittämässä asioita eteenpäin.\nPitkä kokemus työnantajana toimimisesta.\nHalu ja kiinnostus olla kehittämässä avustajien sekä työnantajien asioita paremmiksi.\nYhdistystoiminta ja tiimityöskentely on tuttua.\nHaluan kehittää rekrytointiprosessia ja lisätä työsuhteiden pitkäaikaisuutta sitouttamalla avustajat paremmin työsuhteeseen, parantaa työnantajien osaamista esimiehenä toimimisena ja siihen liittyvistä velvollisuuksista. Toivoisin myös, että esimerkiksi irtisanomista työnantajan puolelta voisi hieman helpottaa, pääkaupunkiseutua laajentaa kaupunkien/kuntien osalta ja avustajien palkkoja nostaa sekä mahdollisesti saada jotain etuja työntekijöille, esim. liikuntaetuja tms.\nHaluan kehittää Heta-liiton tunnettavuutta sekä lisätä tietoisuutta liiton toiminnasta ja eduista. Asiakasprofiilia voisi myös kehittää hyödyllisemmäksi niin, että sen kautta voisi lisätä sähköistä asiointia muun muassa äänestyksien osalta. Haluaisin myös kehittää puhelinpalveluja käyttäjäystävällisemmiksi puhevammaisille jäsenille.\n54 Salojärvi Visa, Tuusula\n54 Salojärvi Visa\nOppiarvo ja/tai ammatti: meteorologi\nOlen 66-vuotias meteorologi. Eläkeläisenä teen kuitenkin vielä jonkin verran säänennustajan töitä.\nUutena Hetalaisena haluan auttaa muita, hiljattain henkilökohtaisen avustajan saaneita, ohjein, neuvoin ja omin kokemuksin.\nOlen tottunut asioimaan viranomaisten kanssa.\nOlen ollut parin yhdistyksen hallituksen jäsen.\nTyönantajamalliin pitää saada helppo työkalu palkka- ym tietojen toimittamiseen eteenpäin.\nVastaavanlainen kuin on palkka.fi. Myös rekrytointivaiheessa tarvitaan runsaasti apua, tähän tarvitaan apuväline.\nHenkilökohtaisen avustajan hakuprosessiin tarvitaan uusi kanava, Heta-liiton oma, mutta kiinteästi muiden työpaikkailmoitusten ohella toimiva.\n55 Salonen Elina, Sauvo\n55 Salonen Elina\nOppiarvo ja/tai ammatti: osastonhoitaja, psykiatrinen sh\nOlen Elina, 44-vuotias perheellinen, työkyvyttömyyseläkkeellä oleva osastonhoitaja Sauvosta. Koulutukseltani olen sairaanhoitaja ja olen toiminut myös hygieniahoitajana ja lääkekouluttajana. Olen ollut mm. Tehyn luottamusmiehenä, vanhusten palvelutalon hallituksessa, varatyösuojeluvaltuutettuna ja laatuvastaavana. Valtuustossa tulisi olla sosiaali- ja terveysalan ammattilainen tuomassa tärkeää osaamista ja kehittämistä Heta-liittoon. Varsinkin kehittämistyö on lähellä sydäntäni.\nTerveydenhuoltoalan koulutus ja työkokemus, esimiestyö, sairaanhoitaja ja hygieniahoitaja\nLuottamusmiehenä ja varatyösuojeluvaltuutettuna Tehyssä\nUseita kehittämisprojekteja mm. lääke- ja hygieniakoulutusta lähi-ja perushoitajille\nTyönantajille lisää tietotaitoa avustajien kouluttautumisesta ja ohjaamisesta.\nHygieniaosaamiseen kiinnitettävä huomiota. Työnantajille ns vertaistukiryhmiä. Avustajille\nkoulutusvaatimukset riippuen hoidon tarpeesta ja haastattelu- ja perehdytysoppaat työnantajille.\nHeta-liittoon vertaisryhmä työnantajille, luentoja ja koulutusta myös verkossa. Erilaisten oppaiden (esim. hygieniaopas) kehittäminen.\n56 Sariola Jukka, Helsinki\n56 Sariola Jukka\nOppiarvo ja/tai ammatti: puheenjohtaja\nNettisivut: www.jukkasariola.info ja Facebook-profiili\nOlen pitkän linjan vammaisjärjestövaikuttaja, joka pyörittää 24/7 työntekijärinkiä HetaTessin suomilla mahdollisuuksilla. Perussairauteni on harvinainen lihassairaus. Apuvälinearsenaaliin kuuluu mm. sähköpyörätuoli ja hengityskone. Olen 55-vuotias helsinkiläinen. Heta-liiton valtuustossa on hyvä olla hyvin suuria tuntimääriä avustajapalveluita käyttävien edustus. Heidän näkökulmaltansa työnantajuuteen liittyy monenlaisia ratkaistavia asioita.\nOlen edellinen Heta-liiton puheenjohtaja. Vedin Hetan puolelta edelliset työehtosopimusneuvottelut\nLaaja kokemus työehtosopimuksista ohjelmointityöni kautta\nOlen VANE:n ja ETENE:n jäsen\nTyönantajamallin käyttö pitää olla omasta tahdosta. Työnantajuuden tukipalveluita on lisättävä.\nHeta-liiton kannattaa keskittyä sen keskeisiin tehtäviin: henkilökohtaisen avun työnantajamallin kehittämiseen, jäsenistön tukemiseen ja työehtosopimusten joustavuuden säilyttämiseen ja kehittämiseen.\n57 Sjövall Gunilla, Kauniainen\n57 Sjövall Gunilla\nOppiarvo ja/tai ammatti: FM, tanssija\nOlen Gunilla Sjövall (71), FM, tanssinopettaja ja tanssija, puhevammainen Cepari sähkärissä, vammaisaktivisti ja uranuurtaja monessa asiassa. Olen ollut perustamassa vammaisten ihmisoikeusjärjestö Kynnys ry:tä sekä Hetaa. Liityn kiinteästi henkilökohtaisen avun historiaan, sillä toin sen idean Tanskasta. Siitä on 40 v, kun sain ensimmäisenä Suomessa kunnan tuella palkatun avustajan. Avustajia minulla on ollut n. 200. Pöllön Pomokoulu -blogissani käsittelen henkilökohtaisen avun kysymyksiä.\nKymmenien vuosien kokemus henkilökohtaisesta avusta ja työnantajuudesta\nVuosien kokemus henkilökohtaisen avun ja itsenäisen elämän kouluttajana Kynnys ry:ssä ja yrittäjänä\nKokemusta avun käytöstä eri elämäntilanteissa opiskelijasta omaishoitajaan, tanssijasta senioriin\nTyönantajamallin piirissä tulee olla vain henkilöitä, jotka oikeasti pystyvät (tai haluavat oppia) toimimaan työnantajina. Työnantajuuteen ja esimiehenä toimimiseen pitää saada asiantuntevaa tukea ja opastusta, esim. verkkokursseja, vertaisryhmiä, henkilökohtainen sparraaja työnantajuuden ensimmäisinä vuosina ym. TA-mallista siirtyminen muihin henkilökohtaisen avun malleihin ja takaisin pitää olla joustavaa niin, että käytössä oleva malli soveltuu parhaiten käyttäjän elämäntilanteeseen.\nHetassa on huikea määrä asiantuntemusta, mikä jää piiloon tai saavuttaa vain yhden HetaHelp-asiakkaan. Hetan tulisi panostaa työnantaja- ja henkilökohtaisen avun koulutukseen joko yksin tai muiden toimijoiden kanssa. Digitekniikkaa tuulee hyödyntää, jotta myös syrjemmällä asuvat pääsevät koulutuksen ja vertaistuen piiriin. Pikkupaikkakunnilla asuvat voivat olla todella yksin työnantajuutensa kanssa, etenkin jos ympäristöllä on ”kyllä mullekin kelpais ilmainen piika” -asenne.\n58 Sorjonen Heikki, Savonlinna\n58 Sorjonen Heikki\nOppiarvo ja/tai ammatti: erityisnuorisotyönohjaaja, omaishoitaja\nOlen Heikki Sorjonen 64-vuotias omaishoitaja Savonlinnasta. Omaishoitajan tehtävää olen\nhoitanut täysipäiväisesti kohta viisi vuotta. Koulutukseltani olen erityisnuorisotyönohjaaja ja\nolen toiminut myös esimies- ja työnjohtotehtävissä. Koulutuksestani ja työkokemuksestani on ollut minulle omaishoitajana todella paljon hyötyä. Minulla on pitkä kokemus yhteiskunnallisesta\nvaikuttamisesta omalla alueellani erilaisista luottamustehtävistä ja järjestötyöstä.\nKunnallisia, kuntayhtymien ja maakunnallisia luottamustehtäviä sekä järjestöhallintotehtäviä\nHyvä perusturvan tuntemus ja toimiminen ammattiyhdistyskouluttajana\nEsimies- ja työnjohtotyökokemus sekä kokemus puheenjohtajana toimimisesta eri yhteyksissä\nHeta-liiton toiminnasta tulee viestiä enemmän julkisuudessa, niin että avuntarpeessa olevat saavat helposti oikeaa ja ajantasaista tietoa liiton tarjoamista eduista. Työehtosopimusten ehtojen parantaminen lisää tehtävien houkuttelevuutta.\nOlen tuore jäsen, mutta haluan, että liitto toimii näkyvästi ja määrätietoisesti, niin että avustettavat saavat asiansa osaavia ja\n59 Stolt Pirkko, Helsinki\n59 Stolt Pirkko\nAitoa vastuullisuutta ja haasteitten rohkeaa selvittelyä. Näkövammani avasi silmäni sydämeen asti miten vammaisuus ja henkilökohtainen apu yhdistyessään tarjoavat yhdenmukaista ja tasa-arvoista laadukkaampaa elämää ja sydämen sivistystä. Helsinkiläinen kokenut konkari jolle jo ikä suo mahdollisuuksia ymmärtää ja neuvotella. Jos se ei auta – neuvottelut jatkuvat. Nimeni on Pirkko mutta Pirpanana minut tunnetaan. Kiitos huomiostasi.\nLuottamustoimia palveluammateissa HKL sekä järjestötoiminnassa.\nLaaja verkosto koko maassa yhteys- ja ystävätietoja. työn ja harrastusten kautta.\nOlen ehdottomasti sitoutuva ja rohkea neuvottelija. Asialla on monta puolta – ne selviävät varmasti.\nHelpotusta työaikalistoihin ja luottamusta työnantajiin rutkasti lisää. Helsinki aloittelee omaa helpotusta siihen mutta vielä se ei toimi lainkaan.\nPaikallistoimintaa näkyviin ympäri Suomen. Puhelinneuvonta ja muut yhteydet voisivat olla varmempaa useimmin kuin nyt. Rahoitus- ja lahjoitustoiminta valmiiksi. Jäsenmaksujan pienentäminen edellämainituilla järjestelyillä nopeuttaisi kehitystä.\n60 Ehdokas vetäytynyt\n61 Suutarla Ari, Helsinki\n61 Suutarla Ari\nOppiarvo ja/tai ammatti: ”vanha pappi”, toimittaja\nHenkilökohtaisen avun asiakkaissa ja avun antajissa on runsas määrä meitä iäkkäitä ihmisiä. On tärkeätä, että tämä ryhmä on näkyvästi edustettuna toimielimissä, jotka tekevät Heta-liiton päätöksiä. Olen kokenut ”järjestöjyrä”, taustalla muun muassa Kynnys ry., Näkövammaisten liitto ry., Suomen kuurosokeat ry ja monet muut valtakunnalliset toimmijat. Iän puolesta olen eläkepappa ja työelämän taustoilta ev.lut. kirkon pappismies, takana sekä seurakuntatyötä että vammaistyön viranhoitoa kirkkohallituksessa. Katselen eteenpäin opaskoiran kanssa kulkien, ja olen valmis toimimaan yhteisellä asiallamme.\n62 Tapola Aino, Helsinki\n62 Tapola Aino\n63 Uotinen Noora, Turku\n63 Uotinen Noora\n64 Virtanen Minna, Jokioinen\n64 Virtanen Minna\nOppiarvo ja/tai ammatti: henkilökohtainen avustaja\nOlen Minna Virtanen. Asun Kanta-Hämeessä. Olen puhelias suorapuheinen taistelija, sisukas ja jämti luonteeltani ja haluan oikeutta jokaiselle sairaalle ja vammaiselle ihmiselle ja haluan että jokainen saa oikeuden ja viranhaltijan päätöksiin myös perustelut jokaiseen ja apuvälineet ja työnantaja mallin ja kaikki etuudet mitä sairaille ja vammaisille ihmisille kuuluu ja oikeus kuuluu kaikille ja ketään ei saa mollata ja syyttää. Kaikki ovat saman arvoisia ja samalla viivalla. Äänestäkää Minnaa.\nKun olin terve olin turvapuhelin päivystäjä ja henkilökohtainen avustaja.\nNäkövamma liitto, harrastustoimintaa\nTyönantaja mallin paperin täyttö lappu olisi mukava kun se olisi värikäs näin alkuun. Toimintaa voisi laajentaa.\nTapahtumia mihin voi muut sairaat ja vammaiset ihmiset osallistua.\n65 Virtanen Pirjo, Lempäälä\n65 Virtanen Pirjo\nOppiarvo ja/tai ammatti: eläkeläinen, yo-merkonomi\nOlen 73-vuotias vaikeasti näkövammainen nainen. Olen ollut työssä Oulun kaupungin sosiaalitoimessa n. 30 v erilaisissa asiakaspalvelutehtävissä. Toimin Lempäälän näkövammaisissa kerhonvetäjänä ja vertaistoimijana. Olen myös kotikuntani vammaisneuvoston jäsen. Toimin myös muissa järjestöissä mm. Eläkkeensaajat, Kyläyhditys, Martat.\nHetaliittolaisten työnantajavalmiuksien lisääminen.\nToiminta vapaaehtoistöissä 60-luvulta lähtien. Nyt toimin näkövammaisten parissa\nYhteistyö kuntien kanssa.\nTyöehtosopimuksessa huomioitava paremmin ammatillinen pätevyys erilaisissa avustehtävissä. Esim liikuntavammaisen ja näkövammaisen avustaminen vatii erilaista osaamista.\nHeta-liitto tasaveroiseksi työmarkkinaosapuoleksi.\n66 Vuorinen Sirpa, Turku\n66 Sirpa Vuorinen\nOlen Sirpa Vuorinen ja olen ollut cp-vammainen koko ikäni. On ollut minkälaisia avustajia ja olen ollut Hetassa vuodesta 2017 lähtien ja on kokemusta työnantajuudesta. Olen eläkkeellä ollut koko ikäni.\nSopivaksi parempaan päin.\n67 Ylönen Uuno, Espoo\n67 Uuno Ylönen\nPidän Heta-liiton toimintaa tärkeänä ja katson, että minun kokemukseni ja taustani olisivat hyödyksi Heta-liiton valtuustossa. Työskentelin Invalidiliiton varainhankkijana 7 vuotta (2011-2019), tällä hetkellä en ole työelämässä mukana. Olen kiinnostunut järjestötyöstä – olen toiminut aktiivisesti jo yli 10 vuoden ajan Uudenmaan CP-yhdistyksen ja Espin ry:n hallituksissa. Liikun pyörätuolissa sekä itsenäisesti, että avustajan kanssa – olen toiminut henkilökohtaisen avustajan työnantajanakin.\nHaluasin että palkka olisi kannustava ja tunteja tarpeeksi.\nTieto ja tuki henkilökohtaseen apuun.


Madridiin B787 Dreamlinerilla - Arkisto - Ilmailuvalokuvat - FlightForum.fi\nMadridiin B787 Dreamlinerilla\nAloittanut Aleksi Tihula, Toukokuu 24, 2014\nViime vuoden Singapore Airlinesin MUC-MAN reitin testauksen jälkeen jäi halu päästä testaamaan samantapaista Euroopan sisäistä laajarunkoreittiä jollain ei-Eurooppalaisella yhtiöllä. Vaihtoehtojen vähyydestä johtuen valinta oli tällä kertaa helppo: LAN Chile operoi B787 Dreamlinerillaan Frankfurtista Santiagoon tehden välilaskun Madridissa. Kun FRA-MAD lento oli varattu, piti suunnitella kuinka päästä Frankfurtiin ja Madridista takaisin Helsinkiin. Reitin Frankfurtiin sai kuljettaa tällä kertaa SAS hyvän nuorisohintansa ansiosta. Ja samalla kun Espanjan pääkaupunki ei ollut tuttu vielä minulle, niin miksei saman tien yövy kaupungissa muutaman yön. Joten tarvitsi enää löytää muutama päivä myöhemmin B787 lennosta joku halpa reitti takaisin Helsinkiin. Jostain syystä lennot haluamalleni päivälle pyörivät 200EUR yläpuolella. Tarkistin muuten vain paljonko maksaisi lentää Barcelonasta Helsinkiin ja löysin AirBalticin tarjoavan Riian kautta Helsinkiin lentoja 75eurolla. Rupesin selvittämään kuinka päästä Barcelonaan Madridista ja tulin siihen tulokseen että helpointa on lentää. Vueling tarjosi erittäin kilpailukykyisiä hintoja muihin kilpailijoihinsa nähden, joten liput menivät varaukseen nopeasti.\nLoppujen lopuksi reitti näytti seuraavalta:\nTiistai-aamuna koitti lähtö Blue1lla Osloon, koneena oli OH-BLQ, 7/9 puuttuva rekisteri omalle kohdalle.\nOH-BLQ putkella Oslossa\nOSL-FRA lennon operoi yli 13-vuotias B738, LN-RCZ. Koneen matkustamo vaikutti juuri uusitulta; uudet Recaron jakkarat olivat hyvässä kunnossa ja koneeseen oli asennettu WiFi matkustajien viihdykkeeksi. Tämä oli kuitenkin ilmainen vain Eurobonus-jäsenille. Jos ei halunnut rekisteröityä jäseneksi, niin aina oli mahdollisuus maksaa 12EUR yhteydestä.\nFrankfurtissa laskeuduimme uudelle kiitotielle 07L, josta matka jatkui terminaalille putkipaikalle.\nMaassa odotti +27 helle ja aurinko porotti 8)\nKohtuullisen vaihtoajan ansiosta oli mahdollisuus mennä käymään terassilla. Pidemmälle ei viitsinyt lähteä matkatavaroiden kanssa kävelemään kovan helteen takia. Jopa terassilta piti välillä päästä sisälle varjoon.\nSitten vihdoin koitti se hetki, minkä takia reissussa oltiin; B787 ja LAN. Tämä 25.10.2012 toimitettu kone on yhtiön yksi viidestä Dreamlinerista.\nFRA-MAD välillä kone oli noin 50% täynnä. Istuin paikalla 24L ja käytäväpaikalle istui espanjalaisnainen. Keskipaikka jäi kuitenkin onneksi tyhjäksi. Madridissa kone tyhjennettiin ja jatkavat matkustajat ohjattiin putkesta suoraan takaisin terminaaliin odottamaan. Melkein puolet FRA-MAD lennon matkustajista jäi kuitenkin Madridiin (tai kävelivät väärään suuntaan).\nMelusta ei ainakaan tarvinut valittaa, kun koneemme nousi kohti Madridia kiitotieltä 18.\nLennon tarjoiluun kuului pienimuotoinen välipala tarjottuna pahvilaatikosta.\nSisältä löytyi todella kuiva leipä ja suklaapatukka. Edes ilmainen viinatarjoilu ei saanut tätä huuhtoutumaan alas\nIlta hämärtyi nopeasti, mutta taipuisa siipemme peitti hyvin auringonlaskun.\nSaavuimme Madridiin aikataulussa paikallista aikaa 22:20. Kokonaisuutena LAN vaikutti ihan keskiarvoiselta lentoyhtiöltä näin lyhyen lennon perspektiivistä. IFE oli kohtuullinen, penkit olivat ok ja palvelu toimi. Itse B787 keräsi matkustusmukavuutensa ansiosta pisteet kotiin, voisin lentää pidemmällekin\nPari päivää Madridissa vierähti nopeasti, vaikkakaan ko. kaupungissa ei niin paljoa ollutkaan tekemistä/nähtävää.\nPaluupäivä koitti ja noin yhdeksältä aamulla piti lähteä suunnistamaan Solin aukiolta kohti lentoasemaa. Kolme metrolinjaa myöhemmin löysin itseni Madridin kentän terminaali 4:sta.\nSeuraavan lennon kone saapui sopivasti Barcelonasta aikataulussaan. Tämä 12-vuotias A320 on viettänyt suurimman osan elämästään Iberian väreissä, kunnes maaliskuussa 2013 se siirtyi lentämään Vuelingille.\nVaikka olinkin lukenut vain negatiivista palautetta Vuelingin jalkatilasta, en olisi uskonut sen olevan NÄIN huono. Olen melkein 190cm pitkä ja en saanut suoristettua jalkoja tämän enempää. Onneksi keskipaikka rivilläni jäi tyhjäksi, mutta en kuitenkaan lentäisi missään nimessä tällä yhtiöllä HEL-BCN väliä.\nEdes Recaron istuintaskun sijoitus naaman korkeudelle ei pelastanut jalkatiloja\nOnneksi kyseessä oli vain 50minuutin lento. Barcelona näkyvissä\nKerrankin istumassa koneen oikealla puolella\nPilvisestä Madridista saavuimme helteiseen Barcelonaan aikataulun mukaisesti.\nKoska Vueling ja Airbaltic olivat eri lipulla, varasin kolme tuntia vaihtoaikaa Barcelonassa. Sopiva aika käydä syömässä ja vähän spottailla jälleen.\nBCN-RIX lennon operoi yksi Balticin B733-sarjalaisista, yli 19-vuotias YL-BBI, joka oli viettänyt elämäänsä aina Australiasta Etelä-Amerikkaan ja päätynyt lopulta operoimaan halpalentoja Euroopassa. Lähtöportilla porttivirkailijat jakelivat matkalaukkutageja kaikkiin isompiin käsimatkatavaroihin, sillä koneen turistiluokka oli aivan täynnä ja jokainen matkustaja tuntui kantavan isoja käsimatkatavaroita. Kumma kyllä kukaan ei missään vaiheessa tullut keräämään tagattuja laukkuja ja kaikki päätyivät loppujen lopuksi matkustamoon. Hyllyt tietenkin täyttyivät alta aikayksikön ja miehistö joutui lopulta täyttämään ensimmäiset kolme riviä (bisnes luokka) pelkillä käsimatkatavaroilla. Vaikka bisneksessä ei ollut kuin laukkuja, niin niille annettiin yksityisyyttä sulkemalla silti verho ekoluokan välillä\nItämeren päällä laskussa Riiaan. Aurinko oli laskemaisillaan ja kapteeni ilmoitti maassa olevan +22 astetta lämmintä.\nViimeiselle lennolle pääsi suoraan koneesta toiseen ja tälläkin kertaa koneena toimi B733, tällä kertaa vain YL-BBJ. Saavuimme Helsinkiin aikataulussa, josta siirryin suoraan autolle ja kotiin.\nKokonaisuudessaan oikein mukava pieni matka. Tulipahan nähtyä kaupunki, johon en varmaan muuten olisi ihan heti matkustanut ja samalla tuli koettua kaksi uutta lentoyhtiötä, kaksi uutta konetyyppiä ja kuusi uutta rekisteriä.\nMukavan lämminhenkinen tarina jälleen kerran! Kenties kesän lopussa jo 30 foorumilaista käynyt lentämässä FRA-MAD 787:lla niin kuin kävi Singaporen triplan kanssa.\nEi tästä matkastoori tuolla reitillä parane. Pesi sanomalehden aamukahvin seurana mennen tullen. Itse olen yrittänyt värkkäillä jotain samankaltaista yhdistäen Norwegianin B787:n välillä ARN-LGW, mutta aikataulut viettämättä yötä (tai kahta) Arlandassa ei oikein omiin aikatauluihin natsaa. Täytyypä katsella tätä vaihtoehtoa! Ehkä tässä käy juuri niin kuin Miko ennusti. Mutta kiitos Aleksille tästä!\nKiva tarina ja hienot kuvat!\nVai ei ole tekemistä/nähtävää???\nVarmasti on, jos jaksaa museoita, eläintarhoja ynnä muita kierrellä. Ei vain itseä kiinnosta niinkään viettää lomaa museoissa.\nOivaa matkatarinaa, etenkin alimmainen kuva oli päräyttävä.\nOlen vieraillut Madridissa 30 vuoden aikajanalla useita kertoja enkä ole vielä ehtinyt nähdä sen nähtävyyksistä kuin murto-osan. Eivät ne ole pelkästään museoita (vaikka pelkästään Pradossa voisi viettää useita päiviä). Shoppailijalle tai vaikkapa urheilusta kiinnostuneelle löytyy vaikka millä mitalla nähtävää. Jo yksistään Madridin ydinkeskustassa on mieletön määrä toinen toistaan viehättävämpää baaria ja ravintolaa, jos ruoka- ja juomapuoli kiinnostaa ... ja keskimäärin halvempia kuin Suomessa.\nMadridissa asuu suunnilleen saman verran ihmisiä kuin Suomessa, mutta paljon pienemmällä alueella. Kun lähestyy Madridia autolla, se erottuu jo kaukaa kumpuilevan maaston seasta omana saarekkeenaan, joka vähitellen suurenee ja suurenee. Madridista sanotaan löytyvän koko Espanjan - kaikki sen eri puolet esimerkiksi ravintoloiden muodossa.\nJos Madrid alkaisi kyllästyttää (mitä epäilen) ja vaikka niin ei kävisikään, 1-2 tunnin junamatkan päästä sieltä löytyy lisää mielenkiintoisia kohteita. Ymmärrän kyllä että parikymppisen nuoren ja tällaisen ikälopun ukon mielenkiinnon kohteet voivat olla erilaisia. Silti Madridista löytyy kyllä myös nuorille enemmän kuin uskaltavat toivoakaan. Näin uskon. Lisää esimerkiksi täältä: http://www.pienimatkaopas.com/madrid/\nKiitos muilta osin mielenkiintoisesta kertomuksesta.\nKiitos sinulle kommentistasi. Olet kyllä varmasti oikeassa, että kaupungilla on tarjota paljon enemmän, kuin itse ehdin kokea. Luin ennen matkaa tuolta pienimatkaopas.comista Madridista ja tiesin jo siinä vaiheessa sivuuttavani tanssitunnit, klassisen musiikin konstertit, tanssiesitykset yms. Lähinnä tuli kierreltyä katselemassa tuon matkaoppaan mainitsemia nähtävyyksiä ja ruokailemassa. Kaupoissakin tuli kierreltyä, mutta käsimatkatavaroiden kanssa reissatessa ei paljoa ostella. Osasyyllinen kaupungin tylsään sen hetkiseen piirteeseen vaikutti varmasti viileä keli (+15) ja sateiset päivät vierailuni aikana. Lähinnä vierailun loppupäässä ajatuksissa pyöri, että mitä tehdä seuraavaksi. Varmasti olisin poikennut ulkona kaupungista, jos siellä olisin pidempään vieraillut. Kokonaisuutena kaupungista jäi melko kehno kuva, jonka perusteella en itse suosittelisi Madridia ensimmäisenä, jos joku kysyisi minne mennä. Esimerkiksi Barcelonassa vieraillessani sain paljon enemmän irti kaupungista ja sinne tulen palaamaan varmasti uudestaan. Madrid taas jäi sellaiseksi kaupungiksi, johon ei nyt heti tule lähdettyä takaisin. Varmasti tähän vaikuttaa suuresti jokaisen oma mielipide mistä kukin tykkää.\nVarmasti mielenkiintoinen reissu, kiitos raportista.\nVuelingin jalkatila taitaa noudattaa samaa linjaa IB:n A320:sten jalkatilan kanssa. Nimim kuinka-saada-194cm-lastenistuimeen..


Kasvojen epilointi – Myydn iso paellapannu\nMinulla on sellainen tavallinen Braunin epilaattori. Käytän sitä nykysin lähinnä kasvojen karvojen poistoon. Nainen, näin saat kasvojen ihokarvat pois kotikonstein ja hoitolassa. Epilointi: Epilaattorin useat pienet pinsetit nyhtävät jokaisen karvan erikseen. Kasvojen alueen karvojen poistossa pinsetit ovat ylivoimainen ykkönen.\nEpiloinnin etu on sataprosenttisen sileä iho, sillä hyvä epilaattori . Braun lanseeraa maailman ensimmäisen ihonhoitolaitteen, joka epiloi ja syväpuhdistaa kasvojen ihon. Braun Face 8on tehokas epilaattori . Kuitenkin suurella osalla naisista, kasvoista löytyy tarpeetonta kasvustoa. Epilointi on parasta tehdä iltaisin, sillä ainakin omalla kohdalla . Paljasta kasvojen virheetön hehku. Braun Face yhdistää kaksi kasvojenhoitokäsittelyä samassa laitteessa: hennoimpien ihokarvojen tarkka epilointi sekä . Voiko ja kannattaako poistaa epilaattorilla kasvoista karvoja?\nEpilointi ei lisää karvankasvua, pikemminkin heikentää sitä. Kai sen vuoksi, että vahauksellakin kasvot sileät yhden päivä, jonka jälkeen sänki. Mutta se taitaa olla järkevintä, siis tuo epilointi.\nMinkäslainen kone pitäisi olla . Kivuttominta epilointi on, kun käsiteltävän ihoalueen kiristää toisen . Eli innostuin sitten eilen testailemaan vähän minun uutta epilaattoria (edellinen postaus). Ohjeessa lukee, että suositeltu NAISTEN .\nPrevious Post Previous post: Miksi astianpesukone ei ota vettä\nNext Post Next post: Tulisijamuurari koulutus


OSTA ULKOMAILTA! • M and M Direct vaatekauppa\nKeskustelujen etusivu ‹ Ulkomaiset verkkokaupat tuotealueitttain ‹ Vaatteet ja kosmetiikka\nM and M Direct vaatekauppa\nKeskustelussa lasten, miesten, ja naisten asut ja kosmetiikka\n43 viestiä • Sivu 2/2 • 1, 2\nRe: M and M Direct vaatekauppa\nKirjoittaja LmnLL » Ma 08.06.2015, 18:45\nViiden päivän toimitusaika näyttää edelleen olevan M and M Directin vakio. Pakettia oli yrityetty Postnord Logisticsin toimesta toimittaa jo perjantaina, mutta kun ketään ei ollut paikalla, niin homma siirtyi huomiselle.\nKirjoittaja LmnLL » Pe 20.05.2016, 16:08\nFred Perry, Lacoste, SuperDry, Lyle & Scott ja Moschino. Näistä merkeistä rakenettiin kesän viimeinen rättitilaus MandM Directiin. Sivusto väittää, että alennusta tuli yhteensä yli 320 puntaa ja euroissa määrä on varmaan 1,5 kertainen. Kaupassa oli nimittäin meneillään kampanja, jossa edullisia hintoja oli paikoin laskettu entisestään.\nMoschino oli merkkinä mielenkiintoinen löytö. Kauppa ei listaa sitä merkeissään lainkaan, mutta tietyillä hakuparametreillä se putkahti esiin. Kaupan hakuun kannattaa siis syöttää muitakin hakemiaan merkkejä.\nJa nopeaa on. Tilaus meni eilen illalla sisään ja aamulla tuli ilmoitus, että paketti on matkalla. DPD on edelleen kuriiri ja alekoodilla rahtien hinta putosi n. kolmeen euroon.\nKirjoittaja LmnLL » Pe 27.05.2016, 23:29\nTämäkin paketti kannettiin kotiin jo eilen, joten toimitusaika rutistettiin taas viiteen päivään. PostNordin kuskin sijaan paketin toi Ensetin kolli, joka ilmeisesti osasi lukea osoiterivillä olevan ovikoodin. Mitään ennakkoilmoitusta ei tullut, joten siinä mielessä homma toimii kuten ennenkin.\nYksi tuote, eli yhdet farkut lähtee takaisin. Menee omaan piikkiin, sillä tuotekuvausta ei tullut tutkittua tarpeeksi tarkkaan tai ajatuksella. Vaikka tuosta palautuksesta joutuukin rahdin maksamaan jään hommassa silti voitolle.\nKirjoittaja LmnLL » Ma 07.11.2016, 22:01\nLaitoin talvikengät tänään tilaukseen. Caterpillarin ruskeaa nahkaa olevat nilkkurit irtosi hieman runsaalla 50 eurolla ja siihen kylkeen otin vielä Superdryn paketin, jossa on pipo, huivi ja hanskat. Tuolla kikkailulla sain tilaukseen ilmaiset rahdit, joiden raja on Suomeen nykyisin 75 puntaa. Tuon alle menevistä tilauksista veloitetaan 6,99 puntaa.\nMaavalintakikkailun voi muuten nykyisin unohtaa. Kaikki tuotteet on suomipojallekin saatavilla ja vaikka yrittäisit valita maaksi Suomen, niin sivusto heittää aina takaisin britti-sivuille. Tämä on pelkästään hyvä asia, sillä nyt geoblokkaus on historiaa. Pieni miinus tulee siitä, että Paypal on jostain syystä pois pelistä.\nKirjoittaja LmnLL » Ma 14.11.2016, 19:53\nDpd sai tänään paketin perille, eli toimitus tapahtui tällä kertaa viikossa. Olisi varmaan päästy tälläkin kertaa normaaliin viiteen päivään, mutta jostain syystä tilaus lähti liikkeelle parin päivän viiveellä.\nKenkiin olen varsin tyytyväinen. Vankat ja laadukkaat ja värimaailma menee yhteen usean asuvaihtoehdon kanssa. Onneksi ehdin tilamaan nuo, sillä saldo on tällä hetkellä "sold out".\nKirjoittaja K-PAX » Ma 14.11.2016, 20:02\nRasvanahkaa näyttäis olevan. Muista sitten käyttää rasvanahalle tarkoitettua hoito/suoja-ainetta, kuten Collonil Rustical.\nJos haluat varmistaa onko rasvanahkaa, niin nuo pienet naarmut kun näkyy ylimmän nauhareiän oikealla puolella, niin hieros niitä sormella ja naarmut häviää.\nKirjoittaja LmnLL » Ma 14.11.2016, 20:08\nK-PAX kirjoitti: Jos haluat varmistaa onko rasvanahkaa, niin nuo pienet naarmut kun näkyy ylimmän nauhareiän oikealla puolella, niin hieros niitä sormella ja naarmut häviää.\nNoinhan siinä kävi. Ja pinta tuntuu muutenkin rasvaiselta. Mites tuollainen perinteinen saapasrasva-nimellä kulkeva aine noihin käy? Joku purkki muistaakseni taitaa tuolla kaapissa pyöriä.\nKirjoittaja K-PAX » Ma 14.11.2016, 20:18\nKyllähän se saapasrasvakin käy. Tosin voi alkuperäinen väri tummua. Rustical ei niin helposti tummenna väriä. Kokeilee sitä rasvaa ensin jonnekkin huomaamattomaan kohtaan.\nRasvaa sitten levitetään kohtuudella, sillä rasvanahkaa ei kiilloteta kuten tavallisia pintanahkoja vaan rasvan annetaan kuivua pintaan. Ohuita kerroksia, yleensä ihan yksi kevyt kerros piisaa. Jos rasvaa liiaksi, kerää se vain likaa ja jää sottaavaksi tuo pinta.\nEdit: Tummenna piti sanomani.\nKirjoittaja LmnLL » Ma 14.11.2016, 20:48\nHyviä vinkkejä. Pitää testata ja hakea tuota Collonilia, jos tarve vaatii.\nKirjoittaja Sulo Vilen » Ti 15.11.2016, 12:18\nMielenkiintoista. Omien Catepillarien ikää lyhensin huonolla hoidolla, tai hoidon puutteella. Muuten oikein pätevät ja uskaltaisi ostaa etänäkin. Etenkin kun kotimaisen teollisuuden tuotekehitys keskittää lähinnä ärsyttävien mainosrenkutusten saralle.\nKirjoittaja RBS » Pe 20.10.2017, 23:21\nVaatekauppojen tutkinta meneillään talven varalta. MandM on entistä houkuttelevampi vaihtoehto, sillä nyt Paypal käy maksutapana kaikille asiakkaille. Myös merkkeihin liittyvä geoblokkaus on edelleen poissa kuvioista.\nKirjoittaja Sulo Vilen » Su 22.10.2017, 15:52\nCatepillarit poistuneet valikoimista? No, ebaystäkin löytyy mukavasti, pikainen hintavertaus Zalandoon 95e vs 160e, ilmeisesti Zalandolla oli myös rahdit mukana?\nKirjoittaja Sulo Vilen » Ma 19.11.2018, 23:42\nTuleeko muita ostopaikkoja mieleen tällä Catepillar-sektorilla?\nPaluu Vaatteet ja kosmetiikka


Apollo Plus on seuraava Windows Phone 8 – uusia ominaisuuksia tulossa - Digitoday - Ilta-Sanomat\nApollo Plus parantaa Windows Phone 8:aa\nJulkaistu: 27.11.2012 13:31\nMicrosoft puuhaa päivitystä Windows Phone 8:aan kertoo The Vergehttp://www.theverge.com/2012/11/26/3692620/microsoft-apollo-plus-windows-phone-update. Nettilehden mukaan päivitys tunnetaan koodinimellä Apollo Plus. Windows Phone 8:n julkaisuversio tunnettiin Apollona. Lehden tietojen mukaan Microsoft on tuomassa suojatut VPN-yhteydet Windows Phoneen, joten ominaisuus on todennäköisesti uuden ohjelmistoversion ominaisuuslistalla. Lisäksi päivityksen on määrä korjata puhelimen wlan-ongelma mahdollistamalla wi-fi-yhteyden jatkuva auki pitäminen. Myös käyttöjärjestelmän ääniominaisuuksia on tarkoitus parannella. Microsoft on tuomassa Windows Phone 8:aan myös ilmoituskeskusta, josta sovellusten antamat ilmoitukset on mahdollista lukea jälkikäteen. On kuitenkin epäselvää, tuleeko tämä osana Apollo Plussaa vai omana sovelluksenaan. Toisin kuten edeltäjässään, Windows Phone 8:ssa päivitykset on mahdollista asentaa suoraan puhelimeen ilman tietokoneeseen kytkemistä. Apollo Plus siis laskeutuu suoraan Windows Phone 8 -käyttäjien luureihin. Microsoftin uskotaan esittelevän päivitettyä käyttöjärjestelmää Mobile World Congressissa helmikuussa. Henrik Kärkkäinen\nEspoossa koodataan Windows-sovelluksia ilman unta\nWindowsia, Windowsia, Windowsia. Espoon Dipolissa opiskellaan ensin, sitten koodataan herkeämättä 24 tuntia. Lue lisää ›\nNokia vielä ylivoimainen Windows Phonessa


Taake – Noregs Vaapen | KaaosZine\nToimittaja: Riku Mäkinen\t- 05.10.2011\nNorjalainen black metal –orkesteri Taake on ihan vaivihkaa viime vuosina noussut yhdeksi maansa suurimmista nimistä. Vaikka yhtye on perustettu jo 90-luvun puolivälissä, se jäi alkuaikoina auttamattomasti keskikastiin ja vähemmälle huomiolle, kun yhtyeet kuten Darkthrone, Emperor jne. pitivät vielä Norjan lippua korkealla. Toista on nykypäivänä; Emperorin hajottua ja Darkthronen suoltaessa ilmoille jotain likimain punkille haisevaa sontaa, on Taaken kaltaisille yhtyeille tarjolla jalansijaa.\nTuota jalansijaa käyttää yhtyeen pääjehu Hoest kumppaneineen tuoreella ”Noregs Vaapen” levyllään loistavasti hyväkseen. Yli 15 vuoden ja viiden täyspitkän kokemus kuuluu levyltä läpi erinomaisesti, ja Taake lähestyy parhaimmillaan jo aivan legendaarisimpien black metal levytysten tasoa.\nPääpiirteittäin Taake kulkee edelleen likaisemman black metallin osastolla. Lisää syvyyttä ja ennen kaikkea omaa soundia on tällä kertaa kuitenkin haettu erikoisempien soittimien kautta, kuten mellotronilla, banjolla sekä mandoliinilla. Jottei kaikki black metal fanaatikot nyt aivan säiky, niin eivät ne koko aikaa siellä soi, eivätkä ole millään tavalla liiaksi esillä, mutta mukavia vivahteita niillä saa aikaiseksi. Esimerkiksi levyn aloitusraidan ”Fra Vadested Til Vaandesmed” lopun mellotron-sovitukset, ja keskivaiheilla kuultavan ”Myr”-kappaleen lähes folk metallin puolelle yltyvä mandoliini kohtaus, ovat mukavia vaihtelun hetkiä muuten perin raskaassa ja raivokkaassa black metallissa.\nJa toimiipa Taakella se itse black metallikin erinomaisesti. Erikoisuuksistaan huolimatta ”Noregs Vaapen” on juuri niin raakaa kuin black metal parhaimmillaan voi olla. Se on yhtä aikaa helvetin kylmää ja jopa etäistä, mutta kuitenkin laadukkaat riffit vetävät luokseen, ikään kuin siellä kaikessa pimeydessä kajahtaisi se pienen pieni valonpilkahdus.\nMukana levyllä on käytetty vieraita tähtiä etupäässä laulupuolella, kuten Nocturno Culto, Attila Chisar ja Demonaz. Sinänsä ihan mielenkiintoinen idea on samalla levyn oikeastaan hyödyttömin, sillä kyseiset herrat eivät tuo levylle yhtään mitään lisämaustetta. Veikkaanpa meinaan, että ilman levynkansia tuskin kukaan arvaa, missä kappaleessa esimerkiksi Nocturno Culto vierailee. Eikä Attilakaan ole parhaimpien päiviensä vedossa, valitettavasti.\nSen sijaan musiikkinsa puolesta ”Noregs Vaapen” on aivan ehdottomia kärkinimiä tämän vuoden black metal julkaisuissa. Se on kylmää, pimeää ja raakaa, mutta samalla hyvin helposti mukaansa tempaavaa ja hetkittäin jopa rokkaavaa. Kokonaisuudessaan tämä on loistolevy yhdeltä turhan aliarvostetulta yhtyeeltä, ja ehdoton pakko-ostos kaikille norjalaisen black metallin ystäville.\n05.10.2011 at 12:21\nHyvä teksti. Pitää itekki katsastaa tää tekele jossaki vaiheessa kun ehtii =)\nKomppaan täysin! Aivan pirun kova lätty.


IT'S JUST ME: huhtikuuta 2014\nOotteko koskaan miettineet kuinka paljon me valitetaan ihan kaikesta? No mä oon ja niin vihaan sitä. Vaikka totta kai itekki valitan ihan liikaa, mut en tykkää siitä :D Valitetaan säästä, rahatilanteesta, liiasta tai liian vähäisestä työmäärästä, ulkonäöstä, asiakaspalvelijoista, hitaista ihmisistä, puheliaista sekä sitten liian hiljaisista ihmisistä, muiden mielipiteistä, tv-ohjelmista sekä vielä lisää ihan älyttömästi säästä ja vaikka kuinka monesta muusta asiasta.\nMä ite yritän välttää valittamista aina viimiseen saakka ja keskittyä niihin hyviin hetkiin ja elää nyt just tässä hetkessä. Ehkä yleisin säähän liittyvä valitus mitä kuulee lähes joka päivä on: "Olispa jo kesä!". Tosi tyhmä lause, mun mielestä. Joo kesä on kiva ja niin edespäin, mut ei se tuu yhtää nopeemmin sitä hokemalla ja helposti sitä unohtaa elää just tässä hetkessä jos koko ajan odottaa jotain tulevaa.\nKuulostaa vähän ehkä turhan deepiltä ja ärsyttävän positiiviselta, mut oon vaan niiin tätä mieltä. Ajattelen mieluummin kuinka hyvä mun on olla just tässä hetkessä missä oon. Toki näin on ehkä hiukan vaikeempi ajatella, jos ei ookkaan niin onnellinen. Ne pienet jutut ja hetket jotka tekee niin onnelliseks, on vaan mulle niin tärkeitä. Se tunne, kun tuntee olevansa jossain maailman turvallisimmassa paikassa ja päässä soi vaan there's no place I rather be. Tai se tunne, kun näät hyvän kaverin pienen tauon jälkeen ja juttua riittää ja ootte vaan kaikesta niiin samaa mieltä. Tai vaikkapa se tunne kivan treenin tai ihanassa ilmassa lenkkeillyn lenkin jälkeen. Tai ne hetket, kun tarpeeks hyvän kaverin kanssa ollessa sanaakaan sanomatta tietää mitä toinen tarkoittaa. Ne aamut, kun ehtii juoda aamukahvin. Niitä pikku juttuja mitä mä arvostan.\nIhan liian myöhään maanantai iltana mun oli pakko valittaa valittamisesta. Googlettamalla myös löytää jos jonkinlaisia tutkimuksia, joissa käsitellään valittamisen vaarallisuutta. Jatkuva valittamisen kuuntelu joidenkin tutkimuksien mukaan jopa tyhmentää, joten stop that :D\nlähettänyt Mira @ 7.4.14 2 kommenttia